11 Inovasi Pintar Untuk Kegunaan Harian Mama & Papa Moden. Senang Hidup!

“Apa nak belikan hadiah untuk Anas yang baru dapat baby tu ya? Asyik bagi pakaian, bosan juga. Kalau boleh, nak carilah hadiah yang unik, tapi tetap praktikal.”
Sejak akhir-akhir ini, kita telah menyaksikan pelbagai inovasi dan gajet yang direka khas untuk membantu ibu bapa menguruskan bayi serta anak kecil.

Di sini kami senaraikan beberapa inovasi yang praktikal, berguna, dan mudah untuk anda mendapatkannya dalam pasaran Malaysia. Jom tengok-tengok manalah tahu kalau berkenan, boleh terus order.
11 Inovasi & Gajet Unik Untuk Ibu Bapa Moden
1. Puting Termometer 2-dalam-1
Demam adalah perkara yang biasa berlaku kepada bayi sebagai salah satu tindakbalas tubuh untuk melawan jangkitan. Bila bayi demam, ibu ayah memang kena selalu semak suhu badannya selain memastikan bayi kekal selesa.

Puting termometer 2-dalam-1 ini adalah inovasi yang sangat memudahkan ibu bapa yang perlu kerap mengambil suhu badan bayi. Bayangkan terutamanya ketika tidur malam, mesti kita tak mahu mengejutkan bayi dengan memeriksa telinga atau dahinya. Kalau guna puting ini, mudahlah!

GTE Baby Nipple Thermometer di Lazada Malaysia dengan harga RM19.90.

2. Baby Monitor / Camera
Bila bayi dah pandai meniarap, ada ibu-ibu yang tak berani tinggalkan bayi walaupun sekejap. Takut-takut kalau mereka terjaga dan membuat sebarang aksi merbahaya.
Dengan baby monitor / camera ini, ibu-ibu tentu dapat membuat kerja dengan lebih tenang kerana ia berfungsi merakam suasana tempat tidur bayi walaupun di dalam gelap melalui teknologi night vision.
Wireless Digital LCD Audio Video Night Vision Baby Monitor Camera di Lazada Malaysia dengan harga RM152.46 atau iBaby Camera Monitor dengan harga RM729.28.

3. Penyepit Kuku Dengan Kanta Pembesar
Ingat lagi tak pengalaman pertama kali memotong kuku bayi? Rasa ngeri pun ada sebab jari-jemari mereka begitu halus dan lembut. Tapi kalau tak potong, takut juga kalau bayi mencakar muka dengan kukunya yang tajam.
Dengan penyepit kuku yang dilengkapi dengan kanta pembesar, kuku bayi akan dibesarkan sehingga 4 kali ganda untuk membantu anda melihat dengan lebih jelas. Jadi, tak perlu risau dan takut-takut lagi.
The First Year Deluxe Nail Clipper With Magnifier berada di Lazada Malaysia dengan harga RM46.00.

4. Botol Susu Panas Sendiri
Botol susu pertama di dunia ini berfungsi memanaskan sendiri susu yang diletakkan di dalamnya secara automatik pada suhu badan. Botol susu Iiamo Go ini menggunakan teknologi cartidge pakai buang yang mampu memanaskan susu atau apa-apa minuman dalam masa 4 minit.
Yang menariknya, anda boleh menggunakannya pada bila-bila masa tanpa perlu menghubungkannya pada sumber elektrik. Malah, susu akan kekal panas dalam masa 30 minit.
Iiamo Go Self-Warming Baby Bottle boleh didapati dengan harga RM 320.36 di Lazada Malaysia.

5. Pembancuh Susu Formula Automatik
Jangan ingat orang dewasa saja yang ada coffee-maker. Zaman sekarang ini, bayi pun ada pembancuh susu formula automatik ya!
Dengan hanya sekali tekan, Baby Brezza Formula Pro ini akan menyukat dan mencampurkan air bersama susu formula untuk mendapatkan suhu dan kepekatan susu yang ditetapkan – pengguna boleh membuat pilihan untuk 2, 4, 6, 8 or 10 oz.
Dalam beberapa saat, susu sudah tersedia dengan sempurna!
Baby Brezza Formula Pro boleh didapatkan di Lazada Malaysia dengan harga bermula RM869.00.

6. Katil / Kerusi Bayi Mudah Alih
FlyeBaby adalah tempat duduk fabrik mudah alih yang boleh digunakan di hampir mana-mana lokasi termasuklah di dalam kapal terbang, di restoran, atau di rumah.
Bila tangan rasa dah lenguh memangku mereka, gunakan saja alat ini dan anda juga boleh berinteraksi dengan bayi secara face-to-face.
Selain itu, ia juga boleh digunakan sebagai tempat duduk bayi serba guna yang boleh disesuaikan pada kebanyakan jenis kerusi kerana memiliki pemegang boleh laras.
FlyeBaby Portable Airplane And Chair Seat boleh didapati di Lazada Malaysia dengan harga RM179.oo.

7. Pemegang Botol Susu
Inovasi unik ini membenarkan ibu atau ayah meletakkan botol susu pada dada supaya kedua-dua tangan bebas melakukan apa-apa kerja.
Pemegang botol susu yang diperbuat daripada bahan bebas BPA ini dilengkapi dengan ciri flesibiliti yang memuatkan hampir apa saja jenis botol susu. Jadi lepas ini tak payah stres dan asyik tertumpah botol susu, lekatkan saja pada dada anda dengan selesa. Selepas menyusu, boleh terus sendawakan bayi dengan mudah. Disarankan juga untuk para bapa!
Neuvo Hands-Free Bottle Holder boleh didapati di Lazada Malaysia dengan harga RM59.00.

8. Keep-it-kleen Pacifier
Pening kepala kalau puting asyik terjatuh ke lantai, bukan? Satu hal pula nak pergi cuci dan lap. Nah, untuk penyelesaian mudah, gunakan puting RazBaby yang telah direka khusus bagi mengatasi masalah ini.
Puting ini akan tertutup secara automatik apabila ia terjatuh agar terhindar daripada sebarang kekotoran.
RazBaby Keep-it-kleen Pacifier boleh didapati di Lazada Malaysia dengan harga RM14.40.

9. Potty Trainer Boleh Laras
Melatih anak ke tandas bukan perkara yang mudah. Apatah lagi kerana tandas yang kita gunakan sekarang ini tidak disesuaikan untuk kegunaan anak kecil.
Potty trainer jenis ini dapat memudahkan anak kecil untuk menggunakan tandas sedia ada dengan mudah. Ia boleh dilaraskan mengikut ketinggian anak, tempat duduk kusyen yang selesa, serta direka dengan non-slip pad yang mengelakkan gelincir. Bila dah tak digunakan, ia boleh dilipat dan disimpan tanpa memakan ruang yang banyak.
Adjustable Potty Toilet Trainer ini boleh didapati di Lazada Malaysia dengan harga RM74.00.

10. Infantino Squeeze Station
Penyimpanan puree dan makanan bayi nampaknya lebih mudah dengan Infantino Squeeze Station. Apa yang uniknya, alat ini membantu ibu-ibu menyimpan makanan bayi yang dikisar di dalam beg makanan / pouch yang menjimatkan ruang. Selain mudah dibawa ke mana-mana, ia juga senang untuk dimakan terus tanpa perlu memindahkan ke dalam bekas menggunakan sudu yang boleh dipasang terus pada beg makanan tersebut..
Dengan inovasi ini, ia pasti akan menjadikan perjalanan anda lebih lancar. Bukan hanya untuk bayi, kini sesiapa saja boleh menikmati jus homemade yang asli dan sihat untuk dibawa ke sekolah atau pejabat.
Infantino Squeeze Station dijual dengan harga bermula RM219 dan Infantino Couple a Spoons boleh didapati dengan harga RM102.59 di Lazada Malaysia.

11. Pam Menyusu Willow
Dengan rekabentuk kompak, pam susu ini sama sekali tidak memerlukan sebarang wayar mahupun tiub. 100% hands-free. Memang tak perlu nak serabut lagi mencari ‘power plug’, tiada lagi proses menyambung / menuangnya ke dalam botol, dan sebagainya.
Malah, anda tidak memerlukan bra yang khusus untuk menggunakannya. Apabila dipam, susu badan akan terus masuk ke dalam beg susu yang terdapat dalam pam susu tersebut. Tak adalah masalah tumpah-tumpah lagi, kan?
Buat masa ini, Willow Breast Pump masih dihasilkan dalam unit yang terhad dengan harga $479.99 (sekitar RM 2032). Untuk menempah, anda perlu mengikuti program Beta di pautan http://shop.willowpump.com
Foto Kredit: willowpump.com
Juga Sesuai Dijadikan Hadiah!
Seronok juga melihat industri yang kian rancak dengan pelbagai rekaan inovasi yang semakin popular di kalangan ibu bapa. Walaupun bukan semua benda menjadi keperluan, namun secara tidak langsung ia boleh memudahkan kerja harian.
Selain itu, ia tentunya menjadi hadiah yang istimewa dan unik!


10 Hotel Di Penang Yang Best Untuk Bawa Anak-anak Holiday. Ada Pool, Waterpark & Play Area!

“Banyaknya hotel dekat Penang ni…. Mana satu yang kids friendly dan sesuai untuk bawa anak-anak holiday nanti ye?”
Memang banyak sangat hotel yang kita akan jumpa di Penang. Maklumlah, ianya antara destinasi percutian popular bertaraf antarabangsa. Ramai pengunjung yang suka datang ke Penang tak kira masa. Baik dalam negara atau luar negara, Penang tak pernah sepi daripada pelancong, kan?

Maka tak hairanlah makin banyak hotel yang tumbuh bak cendawan di sini. Cewahh…
Apapun, bagi golongan mak ayah, dah tentulah kalau boleh nak pilih hotel yang mesra kanak-kanak kan? Maklumlah, bila pilih tempat macam ni lebih senang nak entertain mereka dan tak payah susah-susah nak keluar sana sini cari jalan dan tempuh jammed.

Di sini kami kongsikan beberapa hotel di Penang yang mesra kanak-kanak dan amat sesuai untuk percutian keluarga.

10 Hotel Di Penang Yang Mesra Kanak-kanak, Ada Pool, Waterpark & Play Area!
1. Golden Sands Resort
Golden Sands Resort ni antara hotel yang paling disukai oleh ibu ayah yang bercadang nak relaks dan malas nak keluar-keluar lagi. Walaupun sedikit mahal, tapi memudahkan sebab semua dah ada dekat dalam ni. Memang puas budak-budak main!
Tarikan utama di Golden Sands ni tentulah Adventure Zone, iaitu sebuah kawasan indoor playground yang agak luas dan terkenal dengan giant slide mereka. Yang best tu, bukan budak-budak saja yang boleh main. Anak yang dah besar remaja dan mak ayah dewasa pun boleh main sama – tapi setiap orang mesti pakai baju berlengan panjang dan seluar panjang untuk naik slide tu.
Adventure Zone ini juga dibuka bagi pengunjung yang tak bermalam di Golden Sands Resort. Cumanya kalau bermalam di sini, dapatlah special rate untuk tiket masuk tu. Selain Adventure Zone ni, ada juga Splash Zone, iaitu kawasan taman tema air yang menyeronokkan.
Anggaran Harga Bilik: RM370/malam

2. Holiday Inn, Batu Feringghi
Kalau rasa Golden Sands di luar bajet, boleh je bermalam dekat Holiday Inn untuk harga yang lebih mampu poket. Holiday Inn pun best sebab lokasinya dekat dengan pantai dan pasar malam Batu Feringghi. Boleh jalan kaki je dari sini.
Selain dekat sebelah je dengan pantai, di sini ada kolam renang dan ada disediakan mini waterpark khas untuk kanak-kanak. Ada juga playground dan kids club yang boleh diakses oleh penghuni hotel, cuma mungkin taklah seluas macam di Golden Sands. Tapi kira oklah jugak, puas anak-anak main!
Pilihan Kids’ Suite pun ada tau.
Anggaran Harga Bilik: Bermula RM250/malam

3. Double Tree Hilton, Batu Feringghi
Satu lagi hotel yang terletak di Batu Feringghi, Double Tree Hilton adalah jenama yang tak perlu diperkenalkan lagi. Kalau dengar nama tu rasa macam mahal je kan? Tapi kalau nak ikutkan, harganya boleh tahan dan berbaloi dengan pelbagai kemudahan yang disediakan di sini.
Di sini pun bukan hanya ada kolam renang, malah lengkap dengan kemudahan gelongsor dan mini water park juga disediakan. Kemudahan Kid’s Club juga antara tarikan ibu bapa yang membawa anak-anak kecil ke sini. Pada hari tertentu, anak-anak boleh menyertai aktiviti yang dikendalikan oleh staf hotel di ruangan yang selesa dan ceria khas buat mereka ini.
Berbeza dengan Holiday Inn, hotel ni taklah terletak betul-betul di sebelah pantai. Ia agak terpinggir sikit, sesuailah kalau nak lari dari kesibukan. Tapi boleh seberang jalan dari hotel ini untuk pergi ke pantai. Ada jambatan khas yang disediakan untuk ke kawasan pantai.
Anggaran Harga Bilik: Bermula RM215/malam

4. Bayview Beach Resort, Batu Feringghi
Memang banyak hotel area Batu Feringghi ni. Bayview ni pun salah satunya yang dekat-dekat sama cirinya dengan Holiday Inn dan Double Tree. Bajet pun ok, sebab ianya tak begitu mahal.
Semua kemudahan yang anak-anak suka pun ada, contohnya kolam renang kanak-kanak, mini water play area, dan kids play room. Dah puas berendam dekat pool, boleh pergi ke pantai jugak!
Anggaran Harga Bilik: Bermula RM280/malam

5. Lexis Suites Penang, Bayan Lepas
Ingat Lexis ada dekat PD je ke? Dekat Penang pun ada tau. Dan…. Harganya jauh lebih murah untuk bilik yang ada private pool tu!
Jadi tak payah susah-susah nak turun ke bawah, nak bawa baju, tuala semua. Baju pun boleh pakai apa-apa baju yang selesa ikut kita.
Mungkin sekarang ni mereka tengah buat promosi, so boleh dapat harga RM380/malam untuk bilik yang ada private pool. Nanti bila-bila harganya naik pulak tak tahulah kan.
Apapun, untuk harga ni memang berbaloi sangat sebab biliknya sangat luas, dengan 2 katil King Size tu!
Anggaran Harga Bilik: Bermula RM380/malam

Foto Kredit: tripadvisor.co.nz

6. Hard Rock Hotel, Batu Feringghi
Uniknya di Hard Rock Hotel ni, ibu ayah juga boleh tempah Roxity Kids Suite, iaitu bilik khas dengan katil dan hiasan untuk anak-anak.
Kalau mak ayah ada bawa anak remaja yang dah besar sikit, dekat sini disediakan juga jenis entertainment yang lebih ‘keremajaan’ gitu.
Selain Children’s Club, dekat sini adalah juga Teen’s Club yang menyediakan permainan Foosball, Pool, PlayStation atau Wii. Dengar kata kolam renangnya pun unik sebab boleh dengar lagu masa menyelam dalam air tu!
Anggaran Harga Bilik: Bermula RM360/malam

7. Grand Orient Hotel, Perai
Antara hotel yang baru viral juga dalam tahun lalu adalah Grand Orient Hotel yang terletak di Perai ini.
Apa yang menariknya, di hotel ini terdapat in-house waterpark yang menjadi tarikan ramai, terutamanya orang tempatan tau pelawat yang malas nak bersesak di bandar Georgetown atau Batu Feringghi.
Walaupun tak terletak di pulau, lokasinya tak kurang strategik juga sebab dekat dengan highway dan Jambatan Pulau Pinang. Rekabentuk hotel yang futuristik dan moden turut menjadikannya pilihan ramai untuk bermalam di sini!
Anggaran Harga Bilik: Bermula RM159/malam beserta tiket masuk ke waterpark

8. Flamingo By The Beach, Tanjung Bungah
Satu lagi hotel menarik yang berdekatan pantai ini juga menawarkan harga yang mampu poket.
Lokasinya terletak di Tanjung Bungah dan tarikan terdekat yang boleh anda pergi di sini bersama keluarga adalah Toy Museum dan Bukit Bendera.
Selain mempunyai kolam renang dan taman permainan, ia juga mempunyai kids club atau indoor play area untuk kanak-kanak. Rasa nak jalan-jalan hirup udara segar, boleh turun ke pantai yang dekat je tepi tu.
Anggaran Harga Bilik: Bermula RM180/malam

9. Park Royal Penang Resort, Batu Feringghi
Antara hotel yang paling lama bertapak di Pulau Pinang, Park Royal kini baru juga mengalami penambahbaikan dari segi design yang lebih moden dan fasiliti bagi memudahkan pengunjung.
Kids’ play room juga dah diperbaharui dengan pelbagai alatan permainan dan hiasan yang menceriakan. Ada swimming pool dan water slide, dan hotel ni pun terletak dekat dengan pantai. Untuk ibu ayah, ada jacuzzi juga tau!
Salah satu plus pointnya, ia juga dekat dengan night market di situ.
Anggaran Harga Bilik: RM380/malam

10. Gurney Resort Hotel & Residence
Bagi yang sukakan kemudahan mall dan, senang nak cari makan, kedai, dan dekat dengan bandar, bolehlah bawa anak-anak menginap di Gurney Resort Hotel ni. Apa yang menariknya ialah lokasinya yang berdekatan dengan mall, iaitu Gurney Plaza.
Lagi satu yang best, dari hotel ni boleh pergi ke Persiaran Gurney yang ada baaaanyak street food yang best dan sedap tau.
Untuk anak-anak, ada kemudahan kolam renang untuk anak beserta sedikit water play area dan gelongsor.  Harga bilik pun ok sangat!
Anggaran Harga Bilik: Bermula RM150/malam

Anak Happy, Mak Ayah Pun Seronok!
Dah tahu hotel mana yang seronok untuk anak-anak, bolehlah mak ayah buat pilihan bila nak bercuti ke Penang nanti. Seeloknya booking awal-awal dan grab offer yang ada masa promosi.
Maklumlah, Penang ni antara destinasi percutian yang popular bukan saja di kalangan orang Malaysia, malah orang dari serata dunia pun berduyun-duyun datang ke sini terutamanya waktu cuti hujung tahun nanti.
Jadi apa lagi, jomlah bercuti ke Penang!


10 Hotel Murah Setaraf 5 Bintang Di Cherating Untuk Percutian Pantai Yang Mendamaikan

Percutian pantai merupakan antara percutian yang mendamaikan untuk seisi keluarga. Salah satu lokasi percutian pantai yang anda boleh berkunjung adalah di sebelah pantai timur Malaysia iaitu Cherating. Ternyata, Cherating pasti akan membuat anda terpukau dengan keindahan alam sekitar dan kejernihan air lautnya. Bajet tak banyak? Jangan risau kerana kami senaraikan 10 hotel bajet tetapi selesa untuk seisi keluarga supaya anda dapat percutian pantai yang indah!

1. The Legend Cherating Beach Resort

Kata orang, kalau takut dilambung ombak jangan berumah di tepi pantai, tapi siapa tak suka merasa bayu laut siang dan malamkan? Sekali-sekala bercuti tu bawalah keluarga merasa penginapan di tepi pantai. Salah satu resort yang menawarkannya adalah The Legend Cherating Beach Resort.

Dari resort ini untuk ke pantai, hanyalah 2 minit berjalan kaki. Sudahlah dekat dengan pantai, lengkap pula tu dengan 2 kolamnya sendiri yang agak luas untuk dewasa dan kanak-kanak.

Setiap bilik di resort ini pula menawarkan pemandangan indah kawasan sekitar sama ada air laut biru China Selatan, kolam renang ataupun taman. Untuk menikmati pemandangan menyejukkan mata ini anda boleh bersantai di ruang balkoni yang terdapat di setiap bilik. Kalau anda bangun pada awal pagi, dapatlah anda menikmati panorama indah cahaya matahari terbit dari bilik.
Di samping itu, pelbagai aktiviti boleh dirancang untuk dilakukan bersama keluarga di Mizi Watersport Centre resort ini, nak main volleyball? Water polo? Memanah? Dan lain-lain lagi, semuanya boleh diatur dari resort.
Harga: Dari RM200+ Semalaman
Alamat: Lot 1290, Mukim Sungai, Karang, Cherating, 26080 Cherating
2. Casa Titik

Casa Titik merupakan sebuah penginapan tepi pantai dengan konsep terbuka yang lengkap dengan taman yang indah untuk anda bersantai bersama keluarga serta kolam renang dewasa dan kanak-kanak.
Kerana lokasinya yang begitu strategik sebagai sebuah casa penginapan di tepi pantai, pelbaga aktiviti menarik yang boleh diatur untuk dilakukan bersama keluarga seperti mencanting batik, menunggang kuda, memancing dan banyak lagi yang terlintas di fikiran anda untuk percutian menyeronokkan di tepi pantai. Yang menariknya, kawasan pantai di Casa Titik ini juga agak privasi, terasa seperti berada di pulau peribadi.

Antara fasiliti lain yang disediakan penginapan ini adalah dapur yang lengkap di mana anda boleh mendapatkan minuman dan kudapan untuk dinikmati sambil menikmati pemandangan sekitar hotel. Sebuah penginapan yang cukup indah.
Harga: Dari RM200+ Semalaman
Alamat: Lot 27105, Jalan Kuantan-Kemaman, Sg. Baging, Mukim Sg. Karang, Kuantan, 26080 Cherating
3. Holiday Villa Beach Resort Cherating

Moden dan tradisional, inilah konsep yang diketengahkan Holiday Villa Beach Resort Cherating. Bila anda melangkahkan kaki ke kewasan hotel ini, anda dapat lihat lanskap sekitar yang menghijau dan sejuk dipandang mata.

Hotel ini menawarkan penginapan bilik, suite yang luas dan juga villa taman. Sekiranya anda tidak kisah untuk bayar lebih untuk penginapan yang lebih menarik, villa taman patut menjadi pilihan utama, kerana bila lagi anda nak merasa tinggal di sebuah rumah yang dikelilingi taman yang indah? Waktu bercutilahkan?
Di samping itu, antara kemudahan menarik yang disediakan hotel adalah kolam renang, pusat kecergasan dan juga spa yang memberikan rawatan ala-Bali.
Harga: Dari RM190+ Semalaman
Alamat: Lot 1303, Mukim Sungai Karang,, 26080 Cherating
4. Residence Inn Cherating

Terletak hanya 1 minit perjalanan kaki untuk ke kawasan pantai, apa lagi yang anda inginkan kalau menginap di Cherating? Kolam renang? Gym? Bilik yang lengkap dengan balkoni? Semuanya ada di Residence Inn Cherating.
Bilik-bilik yang ditawarkan oleh Residence Inn Cherating agak luas, sesuai untuk penginapan bersama keluarga. Selain itu, Residence Inn Cherating juga lengkap dengan pelbagai kemudahan seperti bar mini dan TV bersaluran satelit.

Sekiranya anda ingin berbbq bersama keluarga, peralatan ini turut disediakan pihak hotel. Memang bestlah kalau dapat menikmati makanan panas-panas sambil menikmati pemandangan pantai!
Harga: Dari RM187+ Semalaman
Alamat: Lot 826 Mukim Sungai Karang Kuantan, 26080 Cherating
5. De Rhu Beach Resort

De Rhu Beach Resort adalah sebuah resort yang cukup lengkap, walaupun murah, ianya sempurna dengan pelbagai kemudahan yang menarik seperti gym, taman permainan untuk kanak-kanak dan juga kolam renang. Kolam renangnya pun siap ada gelongsor air lagi, memang terbaiklah!

Untuk biliknya pula, agak luas cukup sesuai untuk penginapan bersama keluarga. Pemandangan dari bilik juga sangat mengasyikkan, mana taknya, sebagai resort tepi pantai, anda yang menginap di sini dapatlah menikmati pemandangan air laut 24 jam. Dah bosan duduk di bilik, bawalah keluarga anda berkelah di tepi pantai sambil menikmati bbq. Jangan lupa untuk membawa peralatan berkelah yang lengkap sebelum ke sini.
Harga: Dari RM155+ Semalaman
Jarak Dari Cherating: 27.6 KM via Jln Kuantan – Kemaman| 27 Minit Pemanduan
Alamat: 152, Sg Karang, Beserah, 26100 Kuantan
6. Home 2 Hotel Sdn Bhd

Dari Home 2 Hotel Sdn Bhd untuk ke Cherating hanyalah 15 minit pemanduan. Walaupun anda perlu memandu beberapa minit untuk sampai ke Cherating, keselesaan dan kecantikan rekaan dalaman hotel ini membuatkan anda tak fikir dua kali.

Di samping itu, pernah anda jumpa hotel murah yang lengkap dengan water disperser dalam bilik penginapan? Ya di Home 2 Hotel Sdn Bhd, anda tak perlu bersusah-payah memastikan bekalan air minuman cukup terutama sekali setelah penat makan angin di sekitar Cherating. Biliknya juga luas dan dihias dengan moden, cukup selesa untuk percutian bersama keluarga.
Harga: Dari RM108+ Semalaman
Jarak Dari Cherating: 14.5 KM via Jln Kuantan – Kemaman/Route 3/AH18 | 15 Minit Pemanduan
Alamat: Lot 10967,10968 & 10969 Jalan Jakar, 24000 Cukai
7. Kemaman Sands

Lengkap dengan kolam renang dan taman permainan kanak-kanak, menginap di Kemaman Sands pasti akan memberikan keseronokan kepada anda sekeluarga. Di samping berdekatan dengan kawasan pantai, hotel ini juga turut terlibat dalam program pemuliharaan penyu yang mana anda berpeluang untuk turut serta dalam aktiviti melepaskan bayi-bayi penyu ke dalam laut! Peluang yang bukan senang nak dapat ya, anak-anak anda pasti gembira dapat menyentuh haiwan yang comel ini.
Berkaitan dengan bilik penginapan di sini pula, rekaan dalamannya cukup menyejukkan mata, menggunakan tona-tona warna natural dengan sedikit gabungan warna-warni pada lukisan di dinding menghidupkan suasana bilik.

Untuk menjamu selera, anda boleh singgah ke Restoran Cik Wan yang terletak hanyalah beberapa tapak dari hotel untuk merasa sata, otak-otak dan banyak lagi. Tak sahlah kalau tak makan makanan-makanan sebegini kalau dah sampai di pantai timurkan?
Dekat dengan pantai, dekorasi bilik yang menarik, restoran pun dekat. Sebuah penginapan yang cukup sempurna! Murah lagi tu. Jadi apa lagi? Booking sebelum hotel penuh!
Harga: Dari RM143+ Semalaman
Jarak Dari Cherating: 11.6 KM Jln Kuantan – Kemaman/Route 3/AH18 | 12 Minit Pemanduan
Alamat: Kemaman Sands 1403, Taman Sri Pantai, Kampung Geliga Besar,, 24000 Kampong Geliga Besar
8. Samsuria Beach Resort & Residence

Macam tak percaya je dengan harga di bawah RM250, anda boleh merasa penginapan di sebuah apartment yang kelihatan agak mewah rekaan dalamannya. Apartment ini juga lengkap dengan kemudahan seperti kolam renang yang cukup luas dan juga pusat kecergasan dengan pemandangan kolam, sambil-sambil bersenam melihat kawasan kolam, dapatlah anda merelakskan fikiran.

Setiap apartment yang ditawarkan di sini menyajikan anda dengan pemandangan indah laut China Selatan. Di samping itu, untuk keselesaan sepanjang penginapan, ruangan dapur apartment ini lengkap dengan pelbagai peralatan. Bolehlah anda beli dan masak sendiri, dapatlah berjimatkan?
Harga: Dari RM220+ Semalaman
Jarak Dari Cherating: 12.5 KM via Jln Kuantan – Kemaman/Route 3/AH18 | 12 Minit Pemanduan
Alamat: Jalan Sungai Ular Damai 1,Balok, Pahang, Malaysia Samsuria Beach Residence, 26080 Kampung Sungai Ular
9. Casa Adelia Guesthouse

Casa Adelia Guesthouse adalah sebuah penginapan indah yang terletak tidak jauh dari Cherating, hanya 13 minit pemanduan dari guesthouse ini. Casa Adelia Guesthouse adalah sebuah rumah teres satu tingkat yang lengkap dengan 2 buah bilik air dan 3 bilik tidur.
Kalau anda mempunyai keluarga yang besar, inilah pilihan terbaik anda untuk penginapan percutian berdekatan Cherating. Tak perlu nak berebut tempat tidur dan semua ahli keluarga dapat tidur yang lena, barulah best.
Peralatan dapur yang disediakan rumah ini juga lengkap untuk kemudahan anda seperti periuk nasi, pembakar roti, peti ais dan banyak lagi. Kan dah dapat jimat kalau masak sendiri. Anda boleh juga menggunakan peralatan bbq yang disediakan Casa Adelia Guesthouse kalau nak bersantai di tepi pantai sambil menikmati bbq, barulah terasa percutian tu!
Harga: Dari RM110+ Semalaman
Jarak Dari Cherating: 11.8 KM via Jln Kuantan – Kemaman/Route 3/AH18 | 13 Minit Pemanduan
Alamat: No.413, Jalan BP 2/7 Taman Banggol Permai, Terangganu, 24000 Cukai
10. Suria Cherating Beach Resort

Di tepian Laut China Selatan, terletaknya sebuah resort yang memberikan ketenangan jiwa, Suria Cherating Beach Resort. Resort ini menawarkan bilik-bilik dengan pemandangan laut ataupun taman, yang mana yang menjadi pilihan anda? Kawasan di sekitar resort pula dikelilingi oleh pokok-pokok pine dan lanskap tropika yang menyejukkan pandangan mata.

Antara kemudahan yang disediakan resort ini yang dapat dinikmati dengan bayaran bawah daripada RM200 adalah kolam renang, tempat bermain netball, dan banyak lagi aktiviti pantai yang lain.
Lokasi best, banyak pula tu kemudahan yang menarik untuk anda sekeluarga beraktiviti, macam mana? Nak cari tempat penginapan lain lagi?
Harga: Dari RM133+ Semalaman
Alamat: Km 32.5 Jalan Kuantan, 26080 Cherating


10 Idea Aktiviti Untuk Anak Main Di Rumah, Lebih Jimat & Menyeronokkan

Setiap kali keluar pasti yang menarik perhatian anak mestilah permainan. Ada sahaja permainan baharu mereka mahu beli dan kumpul untuk bermain di rumah. Sebenarnya, selain membeli mainan di luar, ibu bapa boleh sediakan mainan sendiri untuk anak-anak mengisi masa lapang. Apa yang penting mestilah lebih murah dan menjimatkan. Jom tengok!
Baca juga: 6 Jenis Mainan Patut Ada Di Rumah, Ibu Bapa Kena Beli!

10 IDEA AKTIVITI UNTUK ANAK MAIN DI RUMAH, JIMAT & MENYERONOKKAN
Peram lama sangat dalam gallery phone, harini kita simpan dekat sini. Mana tau boleh bagi idea untuk mak-mak yang ketandusan idea nak buat aktiviti anak.
Kebanyakan aktiviti Nadhif yang ni pada umur 2 tahun ke atas dan semua aktiviti fokus kepada fine motor skills (kemahiran motor halus).

Banyak manfaat daripada aktiviti ini semua. Bukan aktiviti biasa biasa yang buang masa, tapi aktiviti ni semua merupakan persediaan untuk anak melangkah ke alam persekolahan. Tak perlu alatan atau bahan mewah.

1. KINETIC SAND (CONSTRUCTION THEME)

Kinetic sand ni bagus untuk anak-anak yang jenis penggeli. Tekstur pasir ni main peranan sangat tau. Cumanya, aktiviti ni mak mak mesti la ready mental dan fizikal dan berada pada emosi yang stabil.
Pastikan lapik dengan alas meja/kanvas/tikar atau nak mudah main di luar terus atau bawak anak main pasir pantai. Sebab apa? Sebab kalau pasir ni jatuh ke lantai anak pijak dan berjalan 1 rumah dikhuatiri mak mak akan bertukar jadi raksasa.
*Tray hitam tu beli di Mr Diy. Berguna sangat kalau nak buat messy play dan sebagainya. Kalau tak buat aktiviti anak boleh letak dalam bonet kereta. Beli ikan ka ayam ka barang basah boleh letak situ.
2. SORTING COLOUR

3. COLOURFUL TOWER

4. COLOURFUL BEADS

Ini pun nampak mudah, berapa kali dia give up. Tapi disebabkan ummi dan abi jadi tukang sorak teruih dia bersemangat waja.
5. STRAW PAINTING

Aktiviti meniup ni sangat membantu dan digalakkan untuk anak-anak speech delay. Tapi jangan la sekali buat terus expect esok lusa anak dah boleh bercakap lancar. Buat dengan kerap dan banyak berkomunikasi dengan anak. Paling penting mak mak jangan putus asa okay.
6. PAINTING ON ICE

7. STAMP PAINTING

Mak-mak mesti suka shopping dekat shopee kan. Haaa kalau ada beli barang dapat bubble wrap tu please jangan buang okay. Guna untuk aktiviti anak.
Balutkan kaki anak dengan bubble wrap tu ala ala kasut nak pergi bercucuk tanam. Lepas tu bagi anak gunakan berus dan warnakan tapak kaki yang dibalut tu. Hamparkan kertas mahjung atau surat khabar atas lantai. Bagi anak berjalan atas tu. Wuahhh excited anak berjalan sambil dengar bunyi meletup letup manjaaahh tu.

Untuk anak yang penggeli sangat digalakkan aktiviti ni sebab tekstur watercolor ni basah-basah melekit sikit kan. salah satu sensory play yang sangat baik dalam membantu perkembangan deria dan sentuhan anak adalah dengan kaedah tactile play. Tactile is all about touch and texture. okay, faham kan ?
8. PRE WRITING SKILL

Jarang la guna bahan yang susah. Apa yang ada saja. Terbalik kan meja, lilit saja wrapping plastic keliling meja. Nanti ada yang tanya macam mana wrapping plastic tu. Alaaaa yang tutup makanan tu haa . Tau kan? Dah siap boleh la scribble/menconteng.
9. CIRCLE PAINTING

10. FROZEN POM POM

Sumber: Facebook Sazna Najihah


10 Idea ‘Bento’ Dari Si Ibu Ini Dapat Perhatian Kerana Kekalkan Konsep Makanan Ala Melayu

Bento box merupakan antara konsep atau set makanan yang berasal dari Jepun. Di dalam bento box ini anda akan mendapat satu set makanan yang lengkap yang terdiri dari nasi dan lauk-pauk. Konsep ini amat sesuai diamalkan oleh ibu yang ingin menyediakan bekal untuk anak ke sekolah. Memandangkan cuti sekolah telah tiba, amalan bento box ini masih boleh diteruskan dan boleh dibawa ketika travel. Tak perlu lagi beratur panjang di kawasan rehat dan rawat( RnR) kan?
‘BENTOBOX’ ALA MELAYU
Cuti sekolah dah mula…Ummi boleh tarik nafas panjang dari bulan Jan hingga Nov 2018..hari-hari fikir nak masak apa..esok nak bawak bekal apa…menu apa…Ummi kerja..suami ummi pilot darat…anak ummi sekolah SJKC…memang kena bawa bento..dari sarapan ke makan tengahari menu tu Ummi ulang-ulang, masak simple-simple…malam sebelum tidur ummi dah ready barang. Ni ummi share beberapa bentobox ummi masak. Jom budayakan masakan dari rumah.

1.Bento nasi goreng & ayam masak cili

2. Bento nasi, kuih dan nuggets

3. Bento mi segera goreng & nasi ikan masak kicap

4. Bento bihun goreng & nasi lauk kampung

5. Bento nasi goreng ayam & nasi lauk ayam masak kicap

6. Bento nasi ayam & burger

7. Bento nasi asam pedas ikan & mi segera goreng

8.Bento bihun goreng Singapore & nasi sambal ikan

9.Bento nasi impit rendang daging & roti

10.Bento nasi kari ikan & bihun goreng

*Kesemuanya nampak menyelerakan bukan? Memang sesuai kalau nak jadikan bekal ketika berjalan-jalan.
Sumber : Noor Faezah Zaini


10 Idea Hadiah Perkahwinan Untuk Pengantin, Baru Berbaloi!

“Nak bagi hadiah apa ya untuk pengantin nanti. Hmmm”
Setiap kali ada majlis perkahwinan pasti selalu kita tertanya-tanya hadiah apa yang sesuai diberikan kepada pasangan suami isteri yang baharu berkahwin. Biasanya, barangan elektronik sering menjadi pilihan untuk pengantin kerana boleh digunakan pada masa hadapan.

Lagi best sebenarnya kalau beli online sahaja. Mudah dan cepat. Boleh hantar terus ke alamat pengantin. Kan senang tu? Jom tengok 10 idea barangan elektronik untuk dihadiahkan kepada pengantin. Cantik-cantik semuanya!
Baca juga: Checklist Persiapan Untuk Bakal Pengantin, Baru Tak Pening Kepala!

10 IDEA HADIAH PERKAHWINAN UNTUK PENGANTIN
Untuk yang baru berkeluarga atau nak jadikan hadiah atau hantaran ni saya nak share barang keperluan rumah yang kena ada. Saya selalu beli brand russell taylor ni sebab sangat berkualiti, harga mampu milik and cantik. Selalu beli kat shopee je and selalu ada offer pulakk russell taylor ni memang habis lagi duit aku.

1. AIR FRYER
Semua rumah macam dah wajib ada air fryer sebab mudah nak masak.
Dapatkan di sini: https://shp.ee/hrnne9v

2. KETTLE
Beli yang ni sebab design dan warna dia cantik sangat!
Dapatkan di sini: https://shp.ee/n5yrnpv

3. TOASTER
Dapatkan di sini: https://shp.ee/25j7a9v

4. RICE COOKER
Wajib ada la rice cooker. Kalau tak ada macam mana nak masak nasi.
Dapatkan di sini: https://shp.ee/5a4javv

5. OVEN
Dapatkan di sini: https://shp.ee/aumywqv

6. HANDHELD VACUUM
Best sangat vacuum ni sebab ringan, mudah dan sedutan kuat!
Dapatkan di sini: https://shp.ee/4jhc4nv

7. WIRELESS VACUUM
Kalau serabut ada yang wire, boleh beli yang wireless ni haa.
Dapatkan di sini: https://shp.ee/wkwwuqv

8. DUST MITE VACUUM
Untuk cadar atau katil yang sangat berdebu.
Dapatkan di sini: https://shp.ee/92gpzev

9. WAFFLE MAKER
Dapatkan di sini: https://shp.ee/45hh64v

10. HAND BLENDER
Dapatkan di sini: https://shp.ee/mimfcnv
Best pakai yang ni sebab multipurpose. Macam-macam boleh blend.

*Ok dah dapat idea kan? Jangan lupa bagi pengantin hadiah ya.
Sumber: Facebook Adzmal Abdul Aziz


10 Idea Kreatif & Comel Lunch Box Untuk Anak Yang Tak Suka Makan

Para ibu mesti selalu ada masalah tak tahu nak masak apa untuk anak supaya anak makan makanan yang dah disediakan tanpa merungut. Untuk pastikan anak makan tanpa dipaksa, Mama Wati telah berkongsi idea kreatif menghias bento untuk anak-anak dengan makanan, buah-buahan serta sayur-sayuran menyerupai watak-kartun yang menarik supaya selera makan anak bertambah.
LEBIH BERSIH & BERKHASIAT

“Seperti tahun2 lepas Mama cuba untuk terus sediakan bento untuk anaknda. Matlamat juga masih sama mahu anak2 makan makanan dari rumah yang lebih bersih, lebih berkhasiat dan yang penting diiringi dengan doa2 dari mama setiap kali menyediakan makanan untuk semua. Moga-moga kalian menjadi anak yang berguna, In Syaa Allah. Selain dari itu, mama tidak perlu risau sangat tentang anak dapat makan,terkejar masa,berebut dikantin dan sebagainya. Selamat berbento juga untuk semua sahabat. Moga kita terus istiqomah”
Bentuk Haiwan Yang Comel!
Nasi lemak pandan, sambal bilis, sayur buncis, telur dadar & oren.

Kaya, peanut butter toast, persimmon & epal.

Fettucini carbonara, strawberi & susu madu.
Bihun goreng tomyam, telur, jagung, nangka & epal.
Roti telur daging cheese, buah lai & anggur.
KARAKTER KARTUN YANG MENARIK!
Bihun goreng, telur mata, strawberi & epal.
Nasi goreng, telur rebus, cherry tomato & seaweed.
Pau sambal bilis
Nasi butter kismis, kari ayam & oren.
Mee goreng mamak, kek batik, anggur.
Comel kan? Sayang je rasa nak makan
Sumber: Hasnawati Yahaya


10 Idea Mainan Sensori Filler Untuk Anak, Lebih Menyeronokkan!

Pasti ibu ayah di luar sana sudah kenalkan mainan sensori dekat anak-anak kan? Pelbagai mainan sensori boleh dibeli di kedai dengan harga berpatutan dan ada juga yang boleh DIY sahaja. Umum mengetahui, aktiviti mainan sensori memberi banyak kelebihan untuk si kecil mengenal warna, bentuk dan tekstur.
Kalau tak ada idea dan tak tahu di mana mahu mencari mainan sensori ini, berikut merupakan beberapa senarai sensori filler yang ibu ayah boleh beli secara online sahaja. Ikuti perkongsian Hanis Athirah Rusli di laman Facebooknya.

Baca juga: DIY Papan Pelangi Tambah Tolak, Boleh Latih Anak Mengira Dengan Pantas!
10 IDEA MAINAN SENSORI FILLER UNTUK ANAK
Sensory Filler untuk homeschool. Kebiasaanya dalam aktiviti yang Anis rancang untuk pembelajaran harian anak, sengaja Anis selitkan sensory play dalam pembelajaran supaya anak-anak dapat belajar dengan lebih menyeronokkan.

Bila seronok insyaAllah merka lebih teruja dan ilmu yang disampaikan mudah untuk difahami. Sensory play sangat penting dalam membantu perkembangan anak seperti:
1. Meningkatkan perkembangan bahasa
2. Meningkatkan pertumbuhan kognitif anak
3. Menenangkan anak
4. Merangsang imaginasi
5. Memperkembangkan kemahiran motor halus dan kasar
6. Merangsang perkembangan deria anak seperti deria lihat, bau, rasa, dengar, lihat dan sentuh
7. Membantu anak belajar sifat deria seperti licin, wangi, kasar, panas, kering, melekit dan sebagainya.
Untuk kali ini Anis kongsikan dulu jenis sensory filler dan nak dapatkan dekat mana:
1. SENSORY PEAS
Dapatkan di: https://shp.ee/sabuutf

2. SENSORY CORN
Dapatkan di: https://shp.ee/6vd35if

3. SENSORY RICE
Dapatkan di: https://shp.ee/bwk8vgf

4. SENSORY PLAYDOH
Dapatkan di: https://shp.ee/52tz7vp

5. SENSORY PASTA
Dapatkan di: https://shp.ee/2nkbc6f

6. SENSORY FAKE SNOW
Dapatkan di: https://shp.ee/6fhbhxf

7. SENSORY MACARONI FUSILI SHELLS
Dapatkan di: https://shp.ee/2e2ucvf

8. SENSORY OAT
Dapatkan di: https://shp.ee/vufkhuf

9. SENSORY WATER BEADS
Dapatkan di: https://shp.ee/ssgkwzf

10. CHICKPEAS
Dapatkan di: https://shp.ee/x7pmezf

InsyaAllah akan datang Anis share pula resepinya jika nak lagi menjimatkan. Tunggu Anis compile dulu yaaa. Semoga bermanfaat.
Sumber: Facebook Hanis Athirah Rusli


10 Idea Menu Untuk Hidangan Bayi Usia 6-7 Bulan, Confirm Anak Tak Jemu!

Bila anak sudah mencapai usia 6 bulan, maka inilah masanya untuk ibu bapa mendedahkan mereka dengan makanan pejal atau solid food. Gabungan solid food yang sesuai adalah amat penting untuk menyalurkan nutrisi untuk anak-anak yang kian membesar.
Jadi, jika para ibu semua buntu nak sediakan menu apa untuk si manja berusia 6 hingga 7 bulan, apa kata anda cuba 10 jenis menu ini. Anak-anak pun tidaklah jemu dengan menu yang sama sahaja setiap hari bukan? Mudah sahaja, hanya campurkan bahan-bahan ini dan kisarkan.

10 MENU UNTUK BAYI USIA 6-7 BULAN
1.Nasi dan lobak merah

2.Nasi dan kurma

3.Nasi, lobak merah, park choy

4.Nasi, jagung, park choy dan ayam

5.Nasi, bayam merah, labu dan daging

6.Nasi, lobak merah, brokoli dan ikan tenggiri

7.Nasi, bayam merah, lobak merah, bunga kubis dan ikan merah

8.Nasi, park choy, lobak merah dan ikan salmon

9.Nasi, mirepoix, brokoli, jagung, park choy dan daging.

10. Nasi, mirepoix, bawang putih, brokoli, lobak merah dan singopear

Selamat mencuba!
Sumber: Cik Eiz via 9Bulan10Hari


Bangun 5 Pagi Sedia Bekal Untuk Suami, Ini Antara 10 Idea Menu Ringkas Yang Dikongsikan

Makanan yang sihat, bersih dan sedap merupakan antara kriteria penting yang perlu diamalkan semasa menyediakan makanan kepada keluarga. Bukan sahaja di rumah, si isteri atau ibu juga boleh sediakan makanan sihat ketika si suami dan anak-anak berada di luar kawasan rumah. Maklumlah, kalau kita boleh elakkan penggunaan bahan perasa yang banyak di kedai makan tak salah kalau kita sediakan bekal makanan hasil dari air tangan kita sendiri kan?
Sedia bekal untuk suami
Budaya sediakan bekal untuk suami dah lama dipupuk dalam hidup aku sejak hari pertama kami kawin. Kau tahu ? Sebab dari awal dah di biasakan, suami aku tak ada istilah malu kalau ada yang ejek, “hek eleh, bawak bekal” ..

Bekal yang aku sediakan hanya menu ringkas asal perut suami aku terisi dengan menu sihat berbanding lauk yang dibeli di kedai yang belum tentu “lauk harini” .. Menu pun kebanyakan ikan atau ayam sahaja sebab kami memang jarang makan seafood & daging.
Biasa aku bangun jam 5 pagi sediakan sarapan & masak lauk bekal ni. Tiadalah penghargaan yang boleh aku tunjukkn pada suami melainkan benda ni . Setakat sekarang aku masih gagal untuk tidak sediakan bekal melainkan kami terpaksa pjj & aku memang betul-betul tak sihat.

1.Ayam masak halia, mixed salad

2. Ikan tumis tomyam, timun & salad, brown rice

3. Nasi, ikan goreng, kailan sos tiram

4. Brown rice, bendi, ayam masak lemak ciliapi

5. Sambal petai tempoyak, ayam goreng, brown rice

6. Nasi, brokoli steam, ayam masak halia

7. Nasi, ayam grill, sayur campur

8.Nasi, ayam goreng, sup carrot

9.Brown rice, sayur goreng, ikan singgang

10.Brown rice, ikan rebus goreng, salad, ikan masak kicap

*Patutlah suami sayang. Kalau buat bekal sebegini untuk anak-anak pun sesuai juga.
Sumber : Nurul Iman


13 Iklan Tahun Baharu Cina 2020 Yang Kreatif & Penuh Warna Warni, Semua Best!

Filem pendek atau iklan sudah menjadi kebiasaan bila tibanya musim perayaan sama ada Hari Raya, Deepavali, Hari Raya Cina dan Merdeka. Kebanyakannya akan menyentuh unsur unsur sentimental seperti persahabatan dan kekeluargaan yang membawa mesej tersembunyi.
Seperti tahun-tahun sebelum ini, pastinya ramai rakyat Malaysia yang ternanti-nanti untuk menonton iklan yang dihasilkan oleh beberapa syarikat tempatan. Jadi, kami kongsikan 10 iklan terbaik Tahun Baru Cina 2020 yang pasti mendapat tempat di hati rakyat Malaysia.

1.Watsons – Happy Beautiful Year
Mesti ramai yang boleh ‘relate’ dengan iklan dari Watsons ni. Setiap kali jumpa sanak-saudara, yang muda pasti akan terasa dengan soalan yang bakal ditanya oleh yang lebih berusia. Tapi sebenarnya, mereka cuma ingin memulakan perbualan seperti yang ditunjukkan di dalam iklan ini.

2.TNB – Reality Not Virtual
Mengisahkan tentang seorang anak yang terlalu sibuk dengan kerja sehingga tidak sempat untuk pulang ke rumah. Dengan menggunakan teknologi VR yang ibunya hantar kepadanya, Bryan dapat merasa suasana menyambut Tahun Baru Cina bersama keluarga di rumah.

3.Petronas – Bao Bei
Setiap perca kain yang divisualkan di dalam iklan menunjukkan sikap setiap ahli keluarga. Oleh itu, tanpa mengira usia, setiap ahli keluarga memainkan peranan penting untuk memeriahkan perayaan. Pernah tak bayangkan kalau tak ada makcik yang kepoh, mesti sunyi kan sambutan tu?

4.Daikin – The Twins
Pengorbanan dikatakan antara rasa untuk tunjukkan sayang kepada insan yang tersayang. Tapi, apa maksud pengorbanan sebenarnya? Iklan ni memang boleh menyentuh perasaan penonton. Ia mengisahkan pengorbanan seorang anak yang bersabar dan menjaga ibunya.

5. Eco World – Togetherness Is Happiness
Mesti ramai yang rindu nak sambut perayaan sama macam masa kecil-kecil dulu. Ini kerana, bila semua dah dewasa, ‘feel’ sambutan tu dah lain. Iklan ini memang best kerana mengisahkan tentang perbezaan sambutan perayaan setiap tahun, dari kecil hingga besar dan yang pasti, sambutan bersama-sama dengan keluarga merupakan saat yang paling indah.

6.Sunway – In The Air
Iklan seakan-akan pramugari di atas pesawat ni memang kreatif! Selain itu, iklan ni mengetengahkan unsur nilai-nilai murni dan adab ketika berada di kampung halaman berjumpa suadara mara.

7.Maxis – The Most Unforgettable Chinese New Year
Seorang bapa yang alzheimer yang masih menganggap anaknya masih kecil. Walaubagaimana pun, anak perempuannya itu sabar melayan kerenah ayahnya itu. Setiap hari merupakan hari yang baru untuk ayahnya. Jadi, setiap kali Tahun Baru Cina merupakan memori yang terindah untuk anaknya.

8.RHB – Heart Baker
Iklan berdasarkan kisah benar ini mengisahkan seorang kanak-kanak perempuan sentiasa belajar untuk membuat kek dari berumur 4 tahun kerana ingin membantu adiknya yang sedang sakit. Kini Chef Leah berumur 10 tahun dan kesihatan adiknya semakin baik.

9.Gamuda Land – Giving Hope, Receiving Joy
Diinspirasikan oleh kisah benar, iklan dari Gamuda Land ni memang betul betul menyentuh perasaan. Mengisahkan tentang seorang guru tak putus asa bantu anak muridnya. Menyelitkan juga unsur perpaduan kaum dan persahabatan yang buatkan penonton pun tersentuh!

10.Mr. DIY – The Gifts
Kadang-kadang tak semua orang mampu sedekahkan wang. Walaubagaimana pun, berbuat baik pun boleh menggembirakan orang yang memerlukan. Seperti yang ditunjukkan di dalam iklan ni, lelaki itu tak pernah bersedekah. Tapi sebenarnya, dia telah lakukan banyak perkara yang mampu dilakukan untuk membantu orang di sekelilingnya.

11.Hong Leong Bank – The Grown Ups’ Table
Sempena perayaan Tahun Baru Cina, Ah Girl yang sentiasa terpaksa duduk di meja makan bersama budak-budak ketika makan malam besar ingin merasa duduk di meja utama. Jadi, sebelum tibanya tahun baru, Ah Girl mengajar adiknya untuk makan dengan sendiri supaya dia dapat merasa makan bersama orang dewasa di meja makan.

12.Coway – Tiny Prayer
Iklan yang menyentuh perasaan ini mengisahkan seorang budak lelaki yang sanggup bersengkang mata supaya orang tuanya hidup lebih lama dan kekal muda. Jadi, untuk tunjukkan rasa sayangnya, dia telah menyediakan satu cara untuknya bertahan hingga 12 tengah malam.

13.Digi – Home
Mengisahkan tentang sebuah keluarga yang hidup dalam serba kekurangan. Anaknya sering tidak puas hati kerana ayahnya itu enggan membeli kereta baru. Sebenarnya, kereta itu mempunyai nilai sentimental dan nostlagik lebih lebih lagi ketika sambutan Tahun Baru Cina.

Jadi, iklan Tahun Baharu Cina yang mana menjadi pilihan anda?


10 JUTAWAN COVID-19
Badai pandemik yang telah melanda seluruh dunia menyebabkan banyak sektor ekonomi tergugat.

Namun di dalam kemelut wabak ini, sesetengah pemilik syarikat dari serata dunia berjaya meraih kekayaan dengan mengambil peluang situasi ini bagi menjana pendapatan lumayan.
Menurut senarai yang dikeluarkan oleh Forbes, terdapat pertambahan sebanyak 660 individu yang berjaya meraih gelaran hartawan pada tahun ini.

Kebanyakan daripada hartawan ini berlatarbelakangkan perniagaan dalam menghasilkan vaksin, pengedar ubat-ubatan serta alat kelengkapan seperti PPE dan pelitup muka.

Mari kita kenali 10 jutawan terpilih yang berjaya memasuki carta Forbes pada tahun ini.
10 Individu Yang Menjadi Jutawan Dalam Memerangi Covid-19
1. Li Jianquan dan keluarga (Hong Kong)
Nilai kekayaan : AS$ 6.8 bilion (RM 28 bilion)
Merupakan orang ke-17 yang terkaya di Hong Kong, Li Jianquan memiliki syarikat Winner Medical, iaitu antara pengeluar terbesar bagi pelitup muka dan PPE yang berjaya menembusi pasaran seluruh dunia dalam melawan wabak Covid-19 ketika ini.

Kredit Foto : supchina.com
2. Stephane Bancel (Perancis)
Nilai kekayaan : AS$4.3 bilion (RM 17.8 bilion)
Stephane Bancel memegang jawatan CEO bagi syarikat bioteknologi Moderna yang berpusat di Cambridge, Massachusetts. Pada 18 Disember 2020, vaksin keluaran syarikatnya telah mendapat kelulusan daripada Pentadbiran Makanan dan Ubatan Amerika Syarikat (FDA).
Stephane juga memegang tiga gulung ijazah sarjana dalam bidang perniagaan (MBA) dan kejuruteraan dari universiti berprestij di Perancis dan Amerika Syarikat.

Kredit Foto : forbes.com.br
3. Liu Fangyi (China)
Nilai kekayaan: AS$4.2 bilion (RM17.4 bilion)
Liu Fangyi merupakan pengasas dan CEO bagi Intco Medical Technology, iaitu syarikat yang mengeluarkan kelengkapan PPE seperti sarung tangan perubatan, pelitup muka serta peralatan hospital lain seperti cecair pembasmi kuman, kerusi roda dan kain gauze kasa.

Kredit Foto : utusan.com.my
4. Ugur Sahin (Jerman)
Nilai kekayaan: AS$4 bilion (RM16.6 bilion)
Bagi yang mendapat suntikan Pfizer, inilah individu yang berjaya menghasilkannya. Ugur Sahin yang juga merupakan CEO bagi syarikat BioNtech berjaya menghasilkan vaksin Pfizer bersama isterinya dengan kerjasama syarikat gergasi farmasi di Amerika Syarikat.
Dengan keberkesanan sehingga 90%, pasangan ini merupakan satu-satunya saintis muslim yang berjaya menghasilkan vaksin bagi membendung penularan wabak Covid-19.

Kredit Foto : forbes.com.br
5. Yuan Liping (Kanada)
Nilai kekayaan: AS$3.6 bilion (RM14.9 bilion)
Setelah bercerai dengan pengerusi firma Shenzen Kangtai Biological Products. Du Weimin, Yuan Liping kini memegang sebanyak 24 % daripada jumlah saham syarikat pengeluar vaksin tersebut.
Dengan termeterainya perjanjian bersama syarikat farmaseutikal di Britain, Astrazaneca pada Ogos lalu, syarikat ini bermatlamat untuk menghasilkan sekurang-kurangnya 100 juta dos vaksin Covid-19 bagi melawan penularan Covid-19.
6) Hu Kun (China)
Nilai kekayaan: AS$2.5 bilion (RM10.3 bilion)
Hu Kun berperanan sebagai pengerusi Contec Medical Systems, sebuah syarikat yang menghasilkan pelbagai produk dalam bidang perubatan termasuklah pulse oximeter dan peranti khas bagi memeriksa kesihatan paru-paru.

7) Chen Xiao Ying (China)
Nilai kekayaan: AS$2.4 bilion (RM9.9 bilion).
Wanita ini merupakan pelabur bagi Alibaba Health Information Technology. Syarikat ini telah mengadakan perjanjian dengan penghasil vaksin Sinovac pada September lalu bagi menghasilkan platform digital sebagai usaha mengedarkan vaksin Covid-19 ini.
8) Dai Lizhong (China)
Nilai kekayaan: AS$2.4 bilion (RM9.9 bilion)
Pada Mei 2020, syarikat yang diterajui Dai Lizhong, Sansure Biotech telah berjaya mendapatkan kelulusan FDA bagi memasarkan kit ujian Covid-19 kepada pasaran seluruh dunia.

9) Karin Sartorius-Herbst (Jerman)
Nilai kekayaan: AS$2.4 bilion (RM9.9 bilion)
Beliau merupakan seorang pemegang saham bagi syarikat biofarmaseutikal, Sartiorus AS, iaitu pengeluar bagi peralatan ujian Covid-19.

10) Prof. Timothy Springer (AS)
Nilai kekayaan: AS$2.2 bilion (RM9.1 bilion)
Prof Springer meraih kekayaan sebagai pelabur bagi syarikat Moderna sejak tahun 2010. Beliau juga merupakan seorang pakar immunologi dan profesor dalam bidang kimia biologikal dan farmakologi molekular di Harvard Medical School.

Kredit Foto : forbes.com.br
Individu-individu ini berjaya membuktikan bahawa kejayaan masih boleh dicapai jika kita bijak mengambil kesempatan dengan kepakaran yang dimiliki.
Mereka juga telah banyak berjasa dalam melindungi ramai petugas barisan hadapan serta menghasilkan vaksin dengan keberkesanan yang tinggi bagi membendung penularan Covid-19 yang kian mengganas.
Sumber :

Meet The 40 New Billionaires Who Got Rich Fighting Covid-19
https://www.forbes.com/sites/giacomotognini/2021/04/06/meet-the-40-new-billionaires-who-got-rich-fighting-covid-19/?sh=4345aef617e5
Rezeki ‘hartawan Covid-19’
https://www.utusan.com.my/luar-negara/2021/04/rezeki-hartawan-covid-19/


10 Jenis Aktiviti Elak Anak Lewat Perkembangan, Tak Semestinya Speech Delay Saja

Wahai ibu bapa, anda perlu tahu kanak-kanak bukan saja boleh mengalami masalah ‘speech delay’, malah ada lagi masalah kelewatan yang lain seperti dalam perkembangan motor dan sensori.
Melalui perkongsian Puan Wawa Shauqi, dia menyedari anaknya mempunyai delay pada perkembangan motor dan sensori apabila anaknya menjadi seorang penggeli dan tidak reti untuk pegang sudu serta cepat emosi kalau buat sesuatu yang tidak jadi.

Tambahan pula, anaknya merupakan seorang yang bijak membaca dan mengaji ekoran dia banyak menumpukan ke arah itu ketika mendidik.
Baca juga: “Air Hujan Tak Buat Anak Sakit Sebenarnya Kalau…”- Rupanya Kena Ajak Anak Main Hujan!

JOM BANYAKKAN AKTIVITI BERSAMA ANAK!

Ramai datang dekat saya kongsikan rasa risau sebab anak ada tanda speech delay. Tapi ramai yang tak tahu, anak saya pun pernah alami delay jugak. Cuma bukan delay pertuturan. Tapi delay perkembangan sensori.

Waktu tu, saya ni sejenis mak rajin. Ajar anak abc, 123, warna dan hafal macam-macam surah. Walaupun anak masa tu baru umur 1-2 tahun.
Memang tak pernah terlintas di fikiran yang anak saya akan ada masalah delay.
Sampailah satu masa, saya belajar ilmu perkembangan kanak-kanak, baru saya nampak banyak yang tak kena dekat anak saya. Terutamanya pada perkembangan motor dan sensori.
Sebab apa? Sebab saya banyak mengajar anak. Tapi saya kurang buat aktiviti.
Anak saya bijak abc, 123 dan mengaji. Tapi penggeli, handle sudu dan pensel pun tak reti dan cepat emosi kalau buat sesuatu tak jadi.
Dek kerana kurang ilmu, saya terpaksa melalui proses unlearn & relearn. Patah balik dan mula semula dari awal. Bila dah banyak belajar, barulah saya sedar betapa pentingnya aktiviti untuk membantu perkembangan anak-anak.
AKTIVTI YANG BETUL AKAN BANTU:

Elak anak speech delay.
Elak masalah sensori.
Elak masalah refleks tak settle.
Bina soft skill anak-anak.
Bina kemahiran sosial dan komunikasi.
Tajamkan skil problem-solving anak.
Tajamkan skil manipulatif.
Mahirkan skil kawal emosi.

KEBANYAKAN ANAK SPEECH DELAY JUGA ALAMI DELAY PERKEMBANGAN LAIN
Gambar hiasan: TheAsianParent.
Tahu tak?
Kebanyakan kanak-kanak yang alami speech delay juga, mengalami delay perkembangan lain. Seperti perkembangan sensori, motor, sosial-komunikasi dan delay perkembangan emosi.
Jadi nak taknak, kita kena jadi mak ayah yang ada ilmu. Sedar kalau ada sesuatu yang tak kena pada anak. Dan tau apa nak buat untuk bantu mereka.
Kalau ada mak ayah yang risau dengan perkembangan anak-anak, saya sarankan untuk dapatkan modul ni. Modul ni dirangka oleh Juruterapi Pertuturan dan Juruterapi Carakerja Kanak-kanak yang dah 10 tahun dalam bidang, dan bantu ratusan kanak-kanak delay dan istimewa.
Ada senarai semak perkembangan, strategi ransang anak bercakap, strategi untuk anak pandai urus diri, pelbagai aktiviti yang sesuai dengan umur anak dan apa step nak dibuat kalau perasan anak delay.
SENARAI 10 AKTIVITI ELAK ANAK DELAY:
1. AKTIVITI SENSORI & MESSY PLAY

2. AKTIVITI MOTOR HALUS

3. AKTIVITI MOTOR KASAR

4. MEMBANTU TUGAS RUMAH

5. AKTIVITI SENI

6. READ ALOUD

7. AKTIVITI LUAR

8. AKTIVITI DENGAN ALAM

9. BERSOSIAL & BONDING

10. EKSPERIMEN

Sumber: Facebook Wawa Shauqi


10 Jenis Biskut Raya ‘Evergreen’ Yang Tak Lapuk Ditelan Zaman

Setiap kali tibanya Syawal, pasti ramai orang teruja untuk membuat pelbagai perkara. Bermula dari membeli-belah barangan raya seperti baju sehinggalah menghias rumah. Selain itu, biskut raya juga adalah perkara paling penting yang selalu ada disetiap rumah sepanjang hari raya. Ada sesetengah dari mereka yang membuat sendiri biskut raya malah ada juga yang hanya membelinya di kedai. Pastinya setiap kali raya, menu untuk biskut raya setiap tahun bertambah. Ini kerana ada sahaja pelbagai biskut raya yang baru diperkenalkan setiap kali tibanya Syawal.
Walaubagaimanapun, datanglah pelbagai biskut raya moden dan berbagai resepi, biskut raya lama antara yang tetap menjadi pilihan utama orang ramai. Ini kerana ada yang menjadikan biskut raya ini menu wajib yang dihidangkan ketika raya dan ada yang tidak mahu lupakan biskut itu sendiri. Hidangan biskut raya evergreen ini juga seperti menggamit kenangan raya dulu dulu. Biskut raya yang tak lapuk dek zaman! Mari kita lihat antara 10 biskut raya evergreen yang masih menjadi pilihan!

Biskut Raya Evergreen
1. Biskut Bangkit Kelapa

Biskut bangkit ini antara yang selalu menjadi pilihan untuk dihidangkan kerana teksturnya sendiri dan rasa bangkit itu yang menjadikan biskut ini masih digemari sehingga sekarang. Apabila dimakan, biskut ini akan cair dimulut! Itu yang menjadikan biskut bangkit kelapa ini lebih istimewa. Lebih lebih lagi yang datang dari Melaka, pasti sedap! Dihasilkan dalam pelbagai bentuk dan berwarna putih, bangkit ini antara biskut yang sering dijual di pelbagai kedai kerana ramai yang masih mencari bangkit ini tidak kira waktu.

2. Biskut Putu Kacang

Antara yang menarik perhatian dan juga kegemaran ramai adakah biskut putu kacang. Siapa saja tak tahu kan biskut ni? Biskut yang diperbuat dari kacang ini mempunyai bentuk yang menarik selain juga hiasan bunga dibahagian atas itu membuatkan biskut ini lebih menarik. Pasti menjadi pilihan penggemar kacang.
3. Agar Agar Kering

Diperbuat dengan pelbagai warna, agar agar kering ini merupakan antara hidangan yang evergreen! Pasti mereka yang baru mengetahui mengenai agar agar kering ini menganggap yang biskut ini antara yang dimodenkan, tetapi sebenarnya bukan. Tanyalah ibu bapa anda, pasti mereka tahu agar agar kering ini. Masih menjadi perhatian untuk dihidangkan, ianya lebih menarik perhatian kanak kanak ketika beraya kerana tekstur dan warnanya yang seakan kudapan khas buat kanak kanak.
4. Batang Buruk

Seterusnya ialah biskut batang buruk. Nama sahaja sudah membuatkan orang tertanya bentuk dan rasa biskut ini. Kerana teksturnya dan bentuknya menjadikan biskut ini diberi nama sebegitu. Cara pembuatannya yang unik juga menjadikan biskut ini masih digemari. Juga antara pilihan utama untuk dihidangkan ketika raya, batang buruk adalah antara yang biskut tak lapuk dek zaman kerana dari yang kecil hinggalah yang tua pasti suka akan biskut ini! Pasti jika ditanya tentang biskut ini, atuk dan nenek kita akan kenal.
5. Biskut Makmur

Kebanyakan orang akan bertukar biskut makmur ini dengan biskut arab, ini kerana dua biskut ini mempunyai bentuk yang lebih kurang. Tapi yang bezanya ialah biskut makmur ada isi kekacang didalam dan biskut arab tiada isi. Perbezaan itu membuatkan orang ramai lebih memilih biskut makmur kerana rasanya yang pelbagai dan teksturnya yang lembut itu, disalut lagi dengan tepung membuatkan ianya tambah menarik!
6. Bunga Cina

Pasti ramai yang keliru antara biskut bunga cina dan biskut dahlia. Sebenarnya biskut ini adalah biskut yang sama cuma mempunyai nama yang berbeza bergantung pada orang yang panggilnya. Ianya dipanggil Dahlia kerana bentuk biskut itu sendiri seperti seakan bunga dahlia dan berwarna kuning dan bunga cina lebih kepada warna putih. Biskut ini boleh dikatakan wajib ada disetiap rumah ketika raya dan teksturnya yang cair dimulut ketika makan buatkan orang makin memilih biskut ini.
7. Biskut Suji

Siapa saja tak tahu biskut suji? Sebut sahaja biskut suji pasti ramai sudah tahu akan bentuk dan teksturnya. Biskut suji ini juga antara biskut yang boleh dikatakan wajib ada disetiap rumah ketika raya. Bentuknya yang bulat dan diletakkan ceri sepotong diatasnya membuatkan biskut suji ini menjadi perhatian penggemar biskut raya.
8. Biskut Dam

Antara biskut raya yang unik dan masih relevan sehingga sekarang adalah biskut dam. Bentuk dan warnanya seperti papan dam membuatkan biskut ini menarik dan digemari ramai. Cara pembuatannya yang remeh menjadikan biskut ini juga antara biskut evergreen yang mahal tetapi masih dimahukan. Dipotong menggunakan benang dan disusun mengikut selang warna, biskut dam ini memerlukan ketelitian yang tinggi bagi menghasilkan sekeping biskut dam yang enak dan cantik!
9. Buah Rotan

Bila disebut sahaja buah rotan pasti ada sesetengah dari orang zaman sekarang tidak tahu, tetapi jika diletak buah rotan ini didalam balang, pasti ianya menjadi rebutan ramai. Ada yang memanggilnya biskut bebola bijan, teksturnya yang rangup dan berbentuk bulat itu membuatkan ramai yang seakan leka jika mula mengunyah buah rotan ini. Ianya juga merupakan pilihan yang sangat menarik untuk setiap rumah ketika hari raya. Buah rotan ini juga asalnya dari zaman nenek moyang kita dan ia antara biskut raya yang agak lama tetapi kekal relevan sehingga sekarang.
10. Kuih Loyang

Ini adalah antara yang tetap menjadi pilihan sepanjang raya! Diberi nama kuih loyang, malah ada juga yang memanggilnya kuih rose dan ini kerana kuih loyang ini dihasilkan dalam bentuk bunga rose. Sangat cantik dan sedap! Kuih loyang ini juga seringkali menjadi kudapan seperti keropok kerana kerangupan ianya sendiri. Dihasilkan dari zaman nenek moyang kita dahulu, kuih loyang ini tetap diminati oleh semua orang tidak kira lapisan umur!
Itu dia antara 10 pilihan biskut raya evergreen yang masih diminati dan tidak pernah langsung dilupakan walaupun munculnya biskut-biskut raya moden pada zaman sekarang. Percayalah! Resepi lama atau tradisional merupakan resepi terbaik buat semua orang!
Selamat Hari Raya Aidilfitri Diucapkan kepada semua!


10 Jenis Kudap- Kudap Manis Yang Sesuai Untuk Pesakit Diabetes Makan

Seperti yang kita tahu, pesakit diabetes mengalami kesukaran untuk mencari atau memilih makanan manis yang sesuai dengan kesihatan diri. Hal ini agak sukar kerana makanan yang dipilih haruslah rendah kalori dan tidak menambah gula dengan banyak.
Sudah menjadi lumrah, seseorang itu pasti teringin untuk menikmati makanan manis dalam kehidupan seharian mereka. Justeri itu, terdapat 12 jenis makanan ringan yang sesuai dijadikan ‘snack.’

Baca juga: 8 Jenis Buah Tinggi Gula Yang Pesakit Diabetes Kena Hadkan
10 SNACKS MANIS SESUAI PESAKIT KENCING MANIS
1. DARK CHOCOLATE

Jika anda seorang penggemar coklat, dark chocolate merupakan pilihan yang tepat. Ia boleh diambil dalam kuantiti sederhana kerana kandungan gula, karbohidrat dan kalori yang rendah berbanding coklat biasa. Anda boleh memilih dark chocolate yang mengandungi sekurang-kurangnya 70% koko dan hanya 28gram sehari.

2. BUAH PIR

Buah pir mengandungi sumber serat yang bagus. Serat berkungsi untuk melambatkan penyerapan gula dalam darah dan sekaligus mampu menstabilkan kadar gula dalam darah selepas makan. Menerusi satu kajian, jika pesakit diabetes makan buah pir ia akan membantu kawalan gula dalam darah.
3. BUAH EPAL

Satu biji epal mengandungi 28 gram karbohidrat dan 5 gram serat. Buah epal juga mempunyai indeks glisemik rendah, yang merupakan ukuran seberapa banyak makanan tertentu mempengaruhi kadar gula dalam darah setiap individu. Antara idea menarik yang boleh dicuba ialah dengan memootong epal dan tambahkan sedikit kayu manis atau dimakan dengan mentega kacang untuk meningkatkan pengambilan protein dan lemak sihat anda.
4. ANGGUR

Anggur merupakan makanan sihat dan tinggi serat bagi penghidap diabetes. Setiap hidangan 1/2 cawan (75 gram) mengandungi kira-kira 1 gram serat dan 14 gram karbohidrat. Anggur merah juga sarat dengan antioksidan dan polifenol, yang dapat membantu mengurangkan tekanan oksidatif dan melindungi daripada komplikasi kesihatan yang berkaitan dengan diabetes.
5. GREEK YOGURT

20 gram protein dalam setiap hidangan 7-ons (200 gram),greek yogurt boleh membantu menyokong kawalan selera makan dan mengurangkan keinginan makanan. Selain itu, yogurt yang kaya dengan vitamin D dan probiotik dapat membantu meningkatkan kawalan gula darah pada orang dengan diabetes jenis 2.
6. PUDING CHIA SEED

Jika sebelum ini, anda mencampurkan biji chia ke dalam minuman, apa kata cuba pula resepi baru yang sesuai untuk pesakit kencing manis. Puding biji chia merupakan sajian yang mudah untuk dibuat. Caranya ialah campurkan 120ml susu badam atau oat dengan dua sudu besar biji chia. Kemudian biarkan semalaman di dalam peti sejuk anda.
7. AISKRIM PISANG

Aiskrim pisang? Boleh makan aiskrim ke, bukan manis ke? Aiskrim pisang yang dimaksudkan ialah dengan menggunakan pisang yang telah dibekukan selama dua atau tiga jam. Kemudian kisar pisang tersebut menggunakan pengisar tanpa menambah apa-apa. Kajian mendapati pisang mempunyai indeks glisemik dan kolestrol yang rendah.
8. SMOOTHIE PROTIEN

Smoothie merupakan cara cepat dan mudah untuk memasukkan serat dan protein tambahan ke dalam makanan anda. Anda boleh menggunakan ramuan seperti protein whey, yang membantu memperlambat pengosongan perut dan membantu kawalan gula darah yang lebih baik. Selain itu, sayur-sayuran seperti bayam juga boleh ditambah kerana ia merupakan sumber serat dan antioksidan yang hebat.
9. KACANG KUDA PANGGANG

Kacang kuda sangat padat dengan nutrien, protein, serat, folat, dan mangan ke dalam setiap hidangan. Satu kajian menunjukkan bahawa pengambilan kacang kuda sebelum makan dapat menurunkan kadar gula darah dan pengambilan tenaga.
Antara resepi yang anda boleh cuba ialah dengan kacang kuda dimakan bersama serbuk kayu manis dan kemudian memasukkannya ke dalam minyak kelapa, garam, dan sedikit madu. Bakar pada suhu 400 ° F (204 ° C) selama 15-20 minit.
10. CAMPURAN KEKACANG

Campuran kekacang mudah dan boleh disesuaikan sepenuhnya, menjadikannya makanan ringan yang bagus untuk penghidap diabetes. Namun, kerana banyak varietas yang dibeli di kedai tinggi karbohidrat, kalori, dan gula, mungkin lebih baik membuatnya di rumah. Anda boleh mencampurkan kacang almond, pecan, kacang mete, biji labu, dan biji bunga matahari, semuanya kaya dengan protein dan serat.
Sumber: Health Line


10 Jenis Sayur Paling Berkhasiat, Rugi Kalau Tak Makan!

“Nak beli sayur apa ye harini. hmmm”
Umum mengetahui, sayur-sayuran merupakan antara makanan yang mengandungi banyak khasiat untuk kesihatan tubuh badan. Walau bagaimanapun, masih ada juga segelintir individu yang kurang gemar menjadikan sayuran sebagai makanan seharian.

Walaupun semua sayur-sayuran bagus untuk kesihatan diri tetapi lebih baik sekiranya anda amalkan 10 jenis sayur paling berkhasiat di bawah. Jom tengok!
Baca juga: Sayur & Buah Paling Tinggi Racun, Guna Salah Satu Bahan Ini Untuk Cuci

10 SAYUR PALING BERKHASIAT INI MEMANG BAGUS KALAU AMALKAN
1. BAYAM

1 cawan (30 gram) bayam mentah membekalkan 16% daripada Nilai Harian (DV) untuk vitamin A ditambah 120% daripada DV untuk vitamin K.
Bayam juga mempunyai antioksidan yang boleh membantu mengurangkan risiko penyakit. Satu kajian mendapati bahawa sayur-sayuran berdaun gelap seperti bayam kaya dengan beta karotena dan lutein, dua antioksidan yang dikaitkan dengan penurunan risiko kanser.
2. LOBAK MERAH

Lobak merah kaya dengan vitamin A, memberikan 119% daripada DV dalam hanya 1 cawan (128 gram). Ia juga mengandungi beta karotena, antioksidan yang boleh membantu mencegah kanser.
3. BROKOLI

Brokoli kaya dengan sebatian tumbuhan yang mengandungi sulfur dipanggil glucosinolate, serta sulforaphane. Hanya 1 cawan (91 gram) brokoli mentah menyediakan 77% daripada DV untuk vitamin K, 90% daripada DV untuk vitamin C dan sejumlah besar folat, mangan dan kalium.
4. BAWANG PUTIH

Kompaun aktif utamanya ialah allicin terbukti membantu gula dalam darah dan kesihatan jantung. Dalam kajian selama 3 bulan terhadap 90 orang, mereka yang mengambil 1,600 mg serbuk bawang putih setiap hari mempunyai pengurangan ketara dalam lemak perut dan penurunan tekanan darah dan paras trigliserida berbanding dengan kumpulan plasebo.
5. BRUSSELS SPROUTS

Pucuk Brussels juga mempunyai kaempferol, antioksidan yang mungkin berkesan terutamanya dalam mencegah kerosakan sel. Kaempferol telah terbukti mempunyai ciri anti-radang dan melawan kanser.
6.  BUNGA KUBIS

Hanya 1 cawan (155 gram) yang dimasak membungkus 3 gram serat, 3 gram protein dan pelbagai nutrien penting lain, termasuk folat dan vitamin C dan K.
7. KACANG HIJAU

Kacang adalah sayuran berkanji yang mempunyai lebih banyak karbohidrat dan kalori daripada sayur-sayuran bukan berkanji. Hanya 1 cawan (160 gram) mengandungi 9 gram serat, 9 gram protein, dan vitamin A, C, dan K, serta riboflavin, tiamin, niasin dan folat.
8. SWEET POTATOES

Satu ubi keledek sederhana mengandungi kira-kira 4 gram serat, 2 gram protein, dan sejumlah besar kalium, mangan, serta vitamin B6 dan C. Menurut kajian semula 23 kajian, ubi keledek mungkin amat berkesan untuk mengawal paras gula dan kolesterol dalam darah.
9. BEET ROOTS

Menurut kajian, nitrat dalam beet roots boleh membantu menurunkan tahap tekanan darah. Ia juga boleh mengurangkan risiko penyakit jantung anda.
10. ASPARAGUS

Asparagus kaya dengan beberapa vitamin dan mineral dan merupakan tambahan yang sangat baik untuk sebarang diet. Hanya 1/2 cawan (90 gram) asparagus masak menyediakan 33% daripada DV untuk folat, serta banyak selenium, vitamin K, tiamin dan riboflavin.
Jadi, jangan lupa amalkan ya!
Sumber: Healthline


10 Jenis Ujian & Cabaran Dalam Tempoh Bertunang Yang Kena Siap Sedia

Ikatan pertunangan merupakan fasa yang dipenuhi dengan ujian dan cabaran antara pasangan berkenaan. Pertunangan merupakan tanda sebagai dia milik seseorang sebelum ke fasa seterusnya untuk dihalalkan.
Berdasarkan perkongsian yang dibuat oleh Hafi Zah di ruangan ‘group’ Facebook Tips Persiapan Perkahwinan, terdapat pelbagai dugaan yang dihadapi oleh pasangan yang bertunang. Setiap dugaan yang datang itu, untuk memberi imbuhan kepada kita supaya lebih mendekatkan diri dan bergantung kepada-Nya. Bukan mudah ya nak menjadi ‘nakhoda kapal’.

Katanya lagi, yang buruk jadikan tauladan dan yang baik ambil sebagai pedoman.
Baca juga: “Oh..Suri Rumah Je?”- Ini Antara 30 Tugasan Seorang Isteri/Ibu Yang Tak Ternilai!

10 JENIS UJIAN & CABARAN DALAM TEMPOH BERTUNANG YANG KENA SIAP SEDIA
Gambar hiasan: Redaksi.com

Bertunang dan berkahwin ni nampak indah tapi realitinya hanya yang melalui ja tau macam mana. Siapa yang rancang nak bertunang tu, hangpa tengok ujian dan cabaran yang selalu orang bertunang hadap.
Ikut dan hayati baik- baik , yang mana buruk jadikan tauladan dan yang mana baik ambil sebagai pedoman.
10 UJIAN & CABARAN DALAM TEMPOH BERTUNANG:
SITUASI 1: DIUJI DENGAN MASALAH KEWANGAN
GODAAN: Gunalah duit sikit untuk melabur. Lepas dua tiga bulan dapat duit lebih, boleh guna tampung majlis. Kahwin banyak pakai duit. Kurang sikit ja sekarang. Nanti dapatlah ganti lebih.
NOTA PENTING: Pastikan duit kahwin sedia yang disimpan tidak diusik bagi perkara sampingan. Jika ada duit lebih boleh guna. Tapi kalau duit tu memang cukup-cukup untuk keperluan kahwin, ada baiknya utamakan yang penting, bincang dengan pasangan untuk buat keputusan.
Ada satu kes, menyesal sendiri sebab guna duit hantaran untuk join business, at last, duit tak dapat. Wedding kena tangguh.
SITUASI 2. KEHADIRAN TETAMU TAK DIUNDANG (ex)
Gambar hiasan: LadieStory.ID
GODAAN: Saya sayang awak lagi. Kalau saya masuk meminang awak? Saya tunggu awak. Saya snggup tunggu awak sampai awak cerai and etc.
PERINGATAN PENTING: Kenapa dia jadi ex? sebab dia adalah EXperienced! lepas dan mulakan! Hargai yang lebih menghargai.
Kalau dulu bukan percinta yang baik, sudah masanya membuktikan kita boleh jadi percinta yang terbaik! Lepaskan..mulakan kisah baru yang boleh menjadi cerita paling indah untuk anak cucu. Insyaallah.
SITUASI 3: DIUJI DENGAN SIKAP
GODAAN: Tiba-tiba tunang menjadi terlalu sensitif, baran, kurang sabar.
NOTA PENTING: Bila niat nak kahwin, sememangnya meletakkan kita dalam satu tahap yang stress. Sebab banyak benda nak kena pikiaq, settle, ditambah dengan rasa commitment (feeling feeling husband, wife), maka jadi care terlebih-lebih.
Benda simple jadi complicated. Syaitan duk tambah dos nak kasi batal benda baik, makin meletuplah!
Sabaq…masa ni masing-masing kena main peranan. Takkan settle benda dalam keadaan marah, ajak solat hajat, mengaji, ambil wudhuk. Bila dua-dua dah tenang, bincang tanpa melibatkan emosi.
Yang penting ingat niat asal! Nikah kerana Allah. Tengok masalah, bincang penyelesaian. Jangn fokus pada punca sahaj, rendahkan ego dan belajar menerima dan mendengar. InsyaAllah akan jadi lebih baik dari sebelum gaduh.
SITUASI 4: DIUJI DENGAN RAGU RAGU
Gambar hiasan: iStock
GODAAN: Hang nak kahwin dengan dia? Tapi kenapa? Tak rasa muda lagi ka? Banyak lagi cita-cita nak capai? Bersedia ka nak jadi wife ni? dan etc.
Yang ni semua orang alami. Nikah sebab nak redha Allah. Kalau nak mengejar dunia, sampai bila kita akan berhenti mengejar? Mungkin kita mati ketika berlari mengejarnya. Stop pikiaq negatif!
Tak ada orang bersedia, yang penting cuba bersedia. Cari ilmu (baca buku, ceramah dan sebagainya). Soal boleh ka tak jadi wife or menantu, itulah pengalaman. Baiki dari kesilapan. Contoh, masak tak sedap, lepas ni baiki masakan. Kita takkan terus jadi perfect tapi kita boleh berusaha kan? Ubah mindset!
GODAAN II: Betul ka aku nak kahwin dengan dia ni. Kalau nak kata (kaya or handsome or baik or….) si A tu macam lebih lagi baik dari tunang aku ni.
*Istighfar. Kembali dengan niat asal, nikah kerana apa? Jodoh ni kan walaupun kita nampak jelas-jelas kekurangan, kelemahan dia, kita tak boleh rasa benci. Walaupun muka dia mungkin penuh jerawat dan sebagainya. Kita rasa tenang tengok.
Bila gaduh, tetap rasa nak bersama. Doa pada Allah supaya semakin kuat cinta pada dia, kuat lagi cinta pada Allah.
SITUASI 5: TEKANAN KELUARGA & KELUARGA BAKAL SUAMI
GODAAN: Apabila sudah mengenali keluarga bakal pasangan, menetapkan wang hantaran, dan sebagainya, mungkin ada terdetik rasa tidak senang terhadap keputusan mereka.
Walau apa pun, kita janganlah terlalu cepat menilai seseorang sedangkan kita belum mengenali mereka sepenuhnya. Keluarga. Terasa hati dalam keluarga.
Mula rasa betul ka mertua akan suka aku, betul ka ipar duai akan berkenan dekat aku. Hal ni semuanya dari syaitan yang sentiasa menghantui kita untuk membatalkan niat yang baik.
SITUASI 6: MULA TAWAR HATI
Setelah bermacam-macam ujian datang menimpa, sesetengah daripada mereka mula tawar hati dan tidak berminat lagi untuk meneruskan tempoh pertunangan.
Selidik dahulu punca tawar hati dan cubalah selesaikan selagi boleh.
SITUASI 7: EMOSI TIDAK STABIL
Gambar hiasan: IntisariOnline/Grid.ID
Ada sesetengahnya yang tidak senang duduk apabila sudah mengikat tali pertunangan. Kadang-kadang sedih, marah, terlalu gembira, dan ada yang asyik teringatkan tunangnya sedangkan ada yang telah lama mengenali hati budi masing-masing.
Semasa berkawan, mungkin anda tidak merasai betapa seriusnya hubungan ini, dan bagaimana komitednya anda terhadap perkahwinan yang bakal berlaku. Maka, mungkin sebab ini menjadikan anda resah dan gelisah.
SITUASI 8: TAKUT SALAH BUAT KEPUTUSAN
GODAAN: Antara fobia dan dugaan semasa bertunang, ada yang mula menampakkan ‘perangai’ sebenar. Jadi, anda mula berasa ragu-ragu terhadap pilihan anda.
Menurut Suzana Ghazali, seorang Perunding Psikologi Keluarga dan Peguam Syarie, Undang-Undang Kekeluargaan Islam menetapkan bahawa seseorang individu boleh mendapatkan ganti rugi sekiranya sesuatu pertunangan diputuskan oleh pihak yang satu lagi tanpa sebab yang kukuh.
Maka, anda berhak menerima semula sebarang bentuk pemberian anda kepada si dia, lebih-lebih lagi jika anda telah membelanjakan wang yang banyak untuk majlis perkahwinan yang bakal diadakan.
SITUASI 9: CEMBURU BUTA
Gambar hiasan: Simomot.com
Oh ya, kadang-kadang ada juga yang tiba-tiba menjadi terlalu cemburu dan asyik mahu mengawal pergerakan tunang mereka. Ini adalah dugaan semasa bertunang yang biasa terjadi.
Sedangkan, lelaki ini belum lagi berhak dipatuhi oleh wanita tersebut sebelum melafazkan akad nikah. Begitu juga seorang wanita yang tidak berhak meminta sebarang bentuk tanggungan daripada pihak lelaki.
Namun, sebagai seorang Islam, kita wajib menjaga pergaulan kita walau di mana kita berada, sama ada sudah bertunang ataupun belum.
SITUASI 10: KESIBUKAN PERSIAPAN PERKAHWINAN
Sibuknya menjelang majlis pernikahan! Pada saat-saat akhir, tak mustahil ianya tidak berjalan seperti yang dirancang. Namun, semua ini adalah di luar kawalan kita.
Dugaan semasa bertunang antaranya boleh berlaku kesilapan teknikal dalam sebut harga, perubahan tempat majlis, baju nikah tak muat atau tersilap jahit, dan banyak lagi.
PESANAN SEBELUM MENJEJAKKAN KAKI KE ALAM PERKAHWINAN!
Gambar: Elshaa Natashaa & Zainudin Din Kag
P/s: Just share niat baik, nak jadi halal. Bukan senang, banyak dugaan yang terpaksa ditempuh sebelum ikatan halal yang sah. Nak kahwin kan. Apa-apa pun, setiap kali ujian, cari Allah! Ujian tu tanda kita perlu lebih kuat dengan Tuhan.
Semoga perkongsian ni bermaafat. Semoga Allah redha. Sebenarnya, sebagai orang Islam, kita perlu percaya bahawa semua dugaan semasa bertunang yang datang ini adalah daripada Allah, sebagai ujian kepada hambaNya.
Oleh itu, walau apa pun dugaan semasa bertunang yang terjadi, kita harus sentiasa redha dan meminta pertolongan daripada Yang Maha Kuasa. Sesungguhnya, Allah lebih mengetahui akan sesuatu yang tidak kita ketahui.
Di samping itu, berusahalah mendekatkan diri dengan Allah sebelum kita menjejakkan kaki dalam alam rumah tangga, sebagai persediaan menjadi ketua dan pembimbing kepada institusi kekeluargaan yang bakal didirikan.
Seperti dalam surah Al-Imran ayat 54:
“Dan Mereka Merancang, Allah juga merancang, Dan ALLAH sebaik-baik Perancang”
Sumber: Facebook Hafi Zah via Tips Persiapan Kahwin (TPK)


10 K-Drama Dengan Plot Twist Yang Mengejutkan. ‘Recommended’!

Saban hari, K-drama berjaya mengumpul lebih ramai peminat dengan sajian jalan cerita mantap serta lakonan dari barisan-barisan pelakon popular.
K-drama juga diminati ramai kerana ceritanya yang tak panjang berjela, hanya sekitar 16 ke 20 episod bagi setiap drama.

Tak kira apa genre k- drama yang digemari, biasanya plot twist dalam dramalah yang menjadikan cerita itu menarik untuk ditonton.
Plot twist yang tak dijangka dalam K-drama berjaya menarik perhatian penonton untuk kekal setia dengan K-drama tersebut sampai ke penghujungnya. Sampai kita pun kadang-kadang tak sabar menunggu episod seterusnya kan?

Terdapat banyak K-drama yang menyajikan jalan cerita menarik dengan plot twist yang mengejutkan.

Jom semak beberapa ‘recommended’ K-drama bagi penggemar yang sukakan kejutan plot twist!
10 K-Drama Dengan Plot Twist Yang Mengejutkan. Recommended!
1. Vincenzo
Antara K-drama tvN terkini yang berjaya menembusi 10 senarai terbaik dalam sejarah ialah Vincenzo yang baru saja menamatkan episod terakhir kira-kira 2-3 minggu yang lalu.
Setelah menyepikan diri dari industri hiburan, Song Joong Ki kembali sebagai Vincenzo iaitu penasihat dan orang kanan bagi kumpulan Mafia yang diketuai oleh Don Fabio.
Selepas berjaya menyelamatkan diri daripada Paolo, iaitu anak kepada Don Fabio, Vincenzo memulakan misi untuk mencuri emas tersembunyi di dalam gedung Mafia yang terletak di dalam kompleks Geumga-Dong.
Vincenzo berniat untuk menggunakan emas tersebut untuk kegunaan peribadi serta meninggalkan hidupnya sebagai mafia di Itali. Namun, niat Vincenzo terhalang dengan adanya Babel Group yang telah menuntut hak milik kompleks
tersebut.
Kini, Vincenzo perlu menggunakan kepakarannya untuk menuntut kembali kompleks tersebut termasuklah emas yang tersimpan di dalamnya.
Plot twist cerita ini bermula bila identiti ketua Babel terdedah. Nak tahu apa lagi plot twist dalam drama ini, anda perlulah tonton sehingga habis untuk ketahui nasib Vincenzo dan penghuni Geumga Plaza dalam cerita ini!
Baca juga: Unik & Jauh Dari Cliche, Ini 5 K-Drama Oleh Penulis Vincenzo, Park Jae Bum

2. Mouse
Antara ‘ongoing’ drama yang tak kurang hebatnya dalam menyajikan plot twist kepada penonton ialah “Mouse” yang dibintangi oleh Lee Seung-Gi dan Lee Hee-joon.
Kedua-dua pelakon popular ini cukup terkenal dalam membawakan karakter yang kompleks dengan berkesan.
Drama ini sangat sesuai buat penonton yang sukakan kejutan kerana plot twistnya yang cukup banyak.
Subjek utama drama ini ialah penemuan genetik ‘psychopath’ sejak bayi dalam kandungan.
Lee Seung-gi berperanan sebagai Jung Ba-reum iaitu seorang polis yang berhadapan dengan pembunuh bersiri
‘psychopath’ yang menggemparkan seluruh negara.
Lee Jee Hoon pula berperanan sebagai Go Moo Chi, iaitu detektif utama yang terlibat dalam kes pembunuh bersiri dan kemudiannya berpasangan dengan Jung Ba-reum dalam menyelesaikannya satu persatu.
Menurut peminat drama ‘Mouse’, memang banyak sangat plot twist sampai boleh pening kepala nak ingat satu-satu kes pembunuhan tu!
Yang pastinya, drama bergenre jenayah ini bakal memberi kejutan kepada penonton dengan adegan seram dan saspens yang membuatkan penonton tertunggu-tunggu episod seterusnya.

3. Tunnel
Drama ini terinspirasi daripada kisah benar mengenai kes pembunuhan bersiri Hwaseong yang pernah menggemparkan Korea suatu ketika dahulu.
“Tunnel” mengisahkan kes pembunuhan bersiri yang berlaku pada tahun 1986 yang disiasat oleh deketif bernama Park Gwang Ho.
Hingga satu ketika, Park Gwang Ho tiba-tiba mendapati dirinya berada pada tahun 2017 selepas melalui terowong ketika sedang mengejar penjenayah.
Pada tahun 2017, dia mendapati pembunuh bersiri tersebut masih bebas di luar sana.
Dia pun bekerjasama dengan Kim Sun Jae dan Shin Jae Yi. Konflik yang serius dan komedi yang bersahaja
membuatkan drama ini antara yang wajib ditonton!

4. The Penthouse
Dengan mendapat tempat ke-9 bagi musim pertama dan tempat ke-8 bagi musim kedua dalam ranking ‘Top 50 Drama Bersiri Korea Dengan Tontonan Tertinggi Dari Seluruh Dunia” The Penthouse merupakan antara K-drama yang menjadi fenomena di serata negara.
Drama ini mengisahkan golongan elit yang tinggal di Hera Palace.
Mereka mendaftarkan anak-anak mereka ke sekolah paling berprestij iaitu Cheong-Ah Arts School. Kesemuanya mempunyai cita-cita dan sanggup membuat apa sahaja untuk kejayaan anak-anak mereka.
Di samping itu, drama ini dihangatkan lagi dengan mengkaitkan semua karakter dalam dendam, cinta tiga segi, dan saling bersaing bagi mencapai keinginan masing-masing.
Memang banyak plot yang tak disangka dalam cerita ni, ada yang sampai buat kita geram dan tak sangka betul!
Namun, setiapnya dikupas dengan baik dan membuat penonton puas hati hingga ramai yang mahukan sambungan siri seterusnya.

5. Sky Castle
Sebelum “The Penthouse” popular, Sky Castle terlebih dahulu menambat hati para penggemar K- drama.
Sky Castle berjaya meraih tempat kedua dengan rating tertinggi dalam sejarah penyiaran drama di Korea serta berjaya meraih pelbagai anugerah.
Dengan tema yang lebih kurang sama seperti “The Penthouse”, Sky Castle mengisahkan para surirumah dari golongan elit yang sanggup melakukan apa sahaja supaya anak-anak mereka dapat belajar di universiti paling berprestij di Korea.
Dalam persaingan tersebut, kehidupan mereka juga saling berkait sehingga mencetuskan plot twist yang tak dijangka.
Sikap ibu bapa yang obses dalam pendidikan menerusi drama ini mendapat sambutan yang hangat kerana ia merupakan satu isu yang serius bagi masyarakat Korea yang sememangnya terkenal dengan sifat kompetitif.

6. The World Of The Married
Rasanya drama ni tak perlu diperkenalkan lagi. Dengan lakonan yang mantap sehingga boleh ‘menaikkan darah’, drama penuh plot twist ini berjaya meraih rating tertinggi mengalahkan semua K-Drama yang pernah disiarkan.
Drama yang mengetengahkan isu perkahwinan dan hubungan sulit yang begitu dekat dengan penonton menjadikannya begitu popular.
Ia mengisahkan tentang perkahwinan Ji Sun Woo dan Lee Tae Oh yang goyah apabila Lee Tae Oh mengadakan hubungan dengan perempuan lain.
Dari episod ke episod, jalan ceritanya yang bermain dengan emosi penonton semakin ‘panas’ membuatkan penonton tidak sabar untuk menunggu episod berikutnya.

7. Prison Playbook
Diterbitkan oleh kumpulan produksi drama Reply Series, kali ini mereka membawakan drama Prison Playbook yang berlatarbelakangkan kehidupan penjenayah di penjara.
Membawa genre dark comedy seperti juga Vincenzo, drama ini mengisahkan Kim Je Hyuk, seorang pemain baseball terkenal yang cuba menyesuaikan diri dalam kehidupan di penjara dengan banduan lain.
Beliau disabitkan kesalahan dan dimasukkan ke dalam penjara kerana menyelamatkan adiknya.
Walaupun membawa banyak plot twist, drama ini menggunakan penceritaan yang lebih ringan dengan menyelit humor dan elemen persahabatan dalam setiap episod.
Apa yang menariknya, drama ini bukan sahaja berpaksikan kepada pelakon utama, malah banduan serta pegawai penjara lain juga mempunyai kisah dan perjuangan masing-masing yang menarik hati penonton.

8. Chicago TypeWriter
“Chicago Tyewriter” bakal mengejutkan para penonton dengan plot twist yang disajikan pada hampir setiap episod sehingga sukar untuk dijangka. K-drama ini mengisahkan tentang penulis popular bernama Han Se Joo yang mengalami kebuntuan idea dalam menulis.
Pada waktu yang tertekan ini, dia bertemu dengan Jeon Seol yang meminati karya penulisannya, dan Yoo Jin Oh,
seorang ‘ghoswriter’ yang ingin membantu Han Se Joo dalam penulisannya.
Takdir dan kisah hidup tiga karakter ini saling berkait melebihi apa yang dijangka sehingga membawa mereka ke era
1930an.
Hubungan mereka bertiga yang penuh dengan misteri ini akan membawa penonton untuk turut serta dalam menjangka kaitan antara mereka pada masa lalu dan bagaimana mereka saling membantu pada masa sekarang.

9. Vagabond
Drama ‘Vagabond” wajib ditonton oleh penggemar drama yang penuh plot twist! “Vagabond” ialah drama aksi yang mengisahkan Cha Dal Geon iaitu seorang ‘stuntman’ hebat yang terlibat dalam konspirasi nahas kapal terbang.
Go Hae Ri pula ialah seorang anggota National Intelligent Service (NIS) di Maghribi. Ketika di Maghribi, Cha Dal Geon mula berasa curiga apabila mendapati hanya seorang lelaki yang terselamat dalam nahas kapal terbang.
Tak lama kemudian, Cha Dal Geon dan Go Hae RI mengetahui terdapat konspirasi besar di sebalik nahas kapal terbang serta berkait dengan pelbagai pihak atasan.
Anda pasti tak akan menyangka ‘ending’ bagi cerita ini! Dengarnya, Vagabond akan menemui semula peminat pada musim ke 2!

10. Tell Me What You Saw
Dengan barisan-barisan pelakon popular seperti Jang Hyuk dan Choi Soo Young (Girl’s Generation), drama “Tell Me What You Saw” berjaya memenangi hati peminat k-drama dengan elemen plot twist.
Kisah bermula dengan Oh Hyun Jae yang kehilangan tunangnya dalam sebuah pengeboman angkara pembunuh bersiri.
Dalam pada itu, Cha Soo Young yang merupakan seorang polis juga sedang menyiasat sebuah kes pembunuhan yang berkaitan dengan pengeboman tersebut.
Cha Soo Young juga mempunyai kebolehan memori yang sangat kuat sehingga boleh ingat pada perincian kecil
dalam menyiasat.
Mereka berdua bercadang untuk bekerjasama bagi mengungkap misteri dan menangkap pembunuh bersiri tersebut. Drama bergenre jenayah misteri ini menyajikan adegan pembunuhan yang cukup realisitik.
Anda mesti terkejut apabila dapat tahu identiti sebenar pembunuh misteri tersebut!

Bagi peminat K-drama terutamanya yang bergenre ‘psycological thriller’, dark comedy, jenayah, dan misteri, jangan lepaskan peluang untuk mengikuti drama-drama ini.
Elemen plot twist dalam setiap drama di atas pasti akan membuatkan anda terkejut dan anda pasti tidak dapat menjangka kesudahannya.
Setiap drama juga punyai jalan cerita yang berbeza dan menarik membuatkan para penonton tak sabar untuk
lanjut ke episod seterusnya.
Ada lagi tambahan drama yang patut disenaraikan? Jom bincangkan di ruangan komen ok!
*Sumber :
https://www.hancinema.net/


10 Kaunter Zakat PPZ Dibuka Untuk Pembayaran Zakat! Online Pun Boleh!

Zakat adalah antara rukun Islam yang paling penting. Memetik petikan dari muftiwp.gov.my, hukum zakat mempunyai dalil-dalil mu’tamad dari sudut petunjuk dan sabitnya. Ia menjadikan hukum zakat itu jelas dan mudah diketahui dari sudut agama. Oleh itu, hukum orang yang menafikan wajib zakat adalah kafir. Ini berdasarkan firman Allah SWT:
 “Dan dirikanlah kamu akan sembahyang dan keluarkanlah zakat.

(Surah al-Baqarah: 43)
Pejam celik dah hampir sebulan kita berpuasa!  Masyaallah, tahun ni lain betul nikmat berpuasa lebih-lebih lagi kita tidak lagi dalam fasa pandemik jadi, kita dapat meluangkan masa berbuka bersama ahli keluarga dan sahabat handai.

Rasa teruja, sebak semua ada! Tak sangka akhirnya kita kini dapat kembali bukan sahaja berpuasa bersama tetapi dapat juga beraya bersama-sama!

Ha, tapi dalam keterujaan korang tu, korang jangan lupa Rukun Islam ke-3 iaitu menunaikan zakat! Lebih-lebih lagi masa 10 malam terakhir ni. Jangan risau, sekarang lebih mudah.

Ada 10 kaunter PPZ-MAIWP dibuka setiap hari!

Anda jangan khuatir, jangan takut sebab kaunter PPZ ni dibuka setiap hari sepanjang Ramadan dari pukul 8.15 pagi sehingga 4.30 petang. Waktu operasi ni termasuklah  ketika cuti umum!
Anda boleh pilih mana-mana kaunter dibawah ni untuk pergi:

Taman Shamelin Perkasa
Plaza Rah Kg.Baru
Masjid Negara
KLSC Wangsa Maju
Presint 9 Putrajaya
Presint Diplomatik Putrajaya
Taman Tun Dr Ismail
Kepong
UTC Pudu Sentral
Labuan

Online pun boleh! Lagi mudah dan cepat!

Admin faham, anda mesti tak sempat nak pergi ke kaunter-kaunter ni secara fizikal betul tak? Ada yang sempat tapi terlupa pulak. Dah malam baru teringat.
Ha tak apa, anda juga boleh bayar zakat secara online! Pukul 3 pagi pun boleh bayar. Anda boleh klik je link dekat bawah ni:

Zakat Fitrah – fitrah.zakat.com.my
Zakat Harta – zakat.com.my

Selain tu anda juga boleh download aplikasi MyZakat dekat sini!

Google Play: Klik sini
Apple Story: Klik sini

Mudah kan? Ambil masa beberapa minit je guys nak lengkapkan transaksi ni. Marilah kita sama-sama menunaikan zakat kita tahun ini.


10 Kedai Baju Tunang, Nikah Di Shopee, Cantik & Harga Berpatutan!

Bagi pasangan yang bakal bertunang atau melangsungkan pernikahan, tetapi sibuk dengan kerja-kerja di pejabat dan tidak mempunyai masa untuk survey di butik apa kata cuba cuci mata di Shopee!
Terdapat 10 kedai menjual pelbagai jenis design baju lawa-lawa yang sesuai untuk merealisasikan hari bahagia anda bersama pasangan tercinta. Jom tengok!

Baca juga: Top 10 Kedai Barang Pengantin Di Shopee, Cantik-Cantik!
Baca juga: Idea Hantaran Tema Rustic Untuk Bakal Pengantin, Murah-Murah Je!

10 KEDAI BAJU TUNANG ATAU NIKAH DI SHOPEE, LAWA-LAWA
Selalu tengok gambar model sahaja kan? Kalini kita tengok feedback dari shopee customer pulak. Yelah nak kahwin ni sekali seumur hidup. Kena beli baju yang betul-betul sama dengan gambar.

1. BAJU NIKAH PEREMPUAN SULAM UKIR DUTCHESSS

Dapatkan di: https://shp.ee/4vukb9z
Perhatikan lace berbentuk v pada hujung baju tu. Ditambah batu manik yang disusun rapi keliling lace. Yang bestnya baju dihiasi butang palsu dibahagian tengah, tak adalah nampak kosong di sebelah atas.
2. SET COUPLE BAJU NIKAH DUTCHESS

Dapatkan di: https://shp.ee/adtwcqr
Baju pengantin ni agak singkat sedikit berbanding gambr di kedai 1, tapi corak pada baju lebih kurang sama.
3. SET NIKAH/TUNANG KURUNG MODEN SURAIYA LACE KAIN NET + BAJU MELAYU

Dapatkan di: https://shp.ee/t8fwihr
Lace kemas dengan butiran manik putih, warna Off White Full set
4. 2021 CUSTOM NEW NIKAH ATTIRE

Dapatkan di: https://shp.ee/akwnj4h
Simple je, tak ada pun dihiasi manik, cuma kain satin yang memberi impak baju pengantin ini nampak kerlas. Ini custom size ok, boleh je chat seller untuk dapatkan ikut badan kita.
5. ANALIA KURUNG PAHANG RIAU LACE NIKAH TUNANG

Dapatkan di: https://shp.ee/seexnc5
Baju pengantin Kurung Pahang. Jahitan dan lace nampak kemas. Kain crepe lembut jenis memberi. Yang penting kain selesa
6. SYURA LACE MERMAID KURUNG SET NIKAH BRIDESMAID TUNANG RAYA

Dapatkan di: https://shp.ee/mbuxxvm
Percaya tak satu set kurung ni cuma RM46. Boleh sangat buat untuk majlis tunang. Simple!
7. HIJABISTAHUB NASTASYA KURUNG

Dapatkan di: https://shp.ee/bp399xm
Lace simple dan tak nampak langsung serabut kat mata. Kain pada baju pon menampilkan seakan corak timbul yang berulang. Dilengkapi dengan kain yang mempunyai corak yang sama dengan baju.
8. HIJABISTAHUB CATERINA KURUNG

Dapatkan di: https://shp.ee/cbbdte5
Di antara semua baju pengantin, ini yang paling saya suka tengok. Lace simple berbentuk V terbalik dijahit kemas dibahagian bawah baju. Lace yang sama juga di gunakan di pada bahagian tangan baju. Omg soo cantik!
9. HIJABISTAHUB X WAWA ZAINAL SOFFYA KURUNG

Dapatkan di: https://shp.ee/x9mfyt5
Baju pengantin bersulam corak bunga ni pon satu dari kegemaran saya. Baju mengembang ke bawah, tidak ketat di bahagian pinggang, memudahkan pengantin untuk duduk bangun.
10. SET NIKAH/TUNANG KURUNG MODEN SONGKET WALINONG SARI+BAJU MELAYU JEBAT EKSKLUSIF

Dapatkan di: https://shp.ee/qkj8nnd
Songket Walinong Sari, secantik nama baju ni. Ni warna cream. Corak pula design printed. Kain jenis sejuk tak panas pon. Kain nya pon tak kosong. Ade corak printed jugak. Tapi suka design ni sebab simple and klasik
Wah cantik-cantiknya semua. Rambang mata ni nak pilih!
Sumber: Faecbook Nurul Adawiah


10 Lokasi Di Lembah Klang Wajib Bawa Anak Hujung Minggu, Siap Ada Promo!

Dah boleh rentas negeri ni mesti ramai yang tengah mencari tempat-tempat menarik untuk dilawati bersama keluarga dan anak-anak pada hujung minggu kan? Ada juga yang tidak melepaskan peluang bercuti ke luar negara untuk menikmati ‘angin baru’.
Buat anda yang tinggal di Lembah Klang dan masih belum berpeluang untuk merentas negeri, jangan risau kerana terdapat 10 tempat yang boleh dikunjung! Haa tak payah jauh-jauh pun ada tempat seronok tau. Lebih menariknya, boleh beli tiket masuk secara online sahaja. Kan dah jimat masa tu.

Baca juga: 6 Harga Promo Tiket Masuk Ke Tempat Menarik, Kena Booking Cepat!
10 LOKASI DI LEMBAH KLANG WAJIB BAWA ANAK
Tempat menarik yang wajib bawa anak jalan-jalan area Lembah Klang. Stress kan tak tahu nak bawa anak-anak pergi mana hujung minggu? Asyik terperuk dekat rumah sahaja memang boring la kan.

1. KL UPSIDE DOWN HOUSE

Salah satu tarikan terbaru di Menara KL ialah KL Tower Upside Down House. Ia dibina dengan konsep ‘Rumah Kotej’, dengan ‘Morris 1974’ antik digantung terbalik di pintu masuk. Ia memberikan pengalaman baru di mana bukan sahaja rumah, malah semua perabot di dalam rumah terbalik.
Beli tiket di: https://shp.ee/k7s4fip
2. BERJAYA TIMES SQUARE THEMEPARK

Berjaya Times Square Theme Park menampilkan pelbagai jenis permainan dan hiburan maya untuk percutian keluarga. Terletak di Aras 5 & 7 Berjaya Times Square, ia adalah Taman Tema Dalaman Terbesar Di Malaysia. Wow!
Beli tiket di: https://shp.ee/ftn9g5p
3. AQUARIA KLCC

Tersenarai antara salah satu daripada lima akuarium teratas Asia. Selami dunia dan hidupan akuatik di sini, dengan lebih 5,000 kehidupan akuatik yangada. Berjalan di sepanjang laluan bawah air sepanjang 90 meter untuk melihat pemandangan yang menakjubkan.
Beli tiket di: https://shp.ee/7khbbj7
4. KIDZANIA KUALA LUMPUR

Pembelajaran dan hiburan digabungkan dengan sempurna dalam replika berskala 80,000 kaki persegi. KidZania Kuala Lumpur dipenuhi dengan lebih 70 aktiviti main peranan untuk kanak-kanak, di mana mereka akan mempelajari semua tentang pekerjaan, wang dan dunia sebenar.
Beli tiket di: https://shp.ee/zj6ht
5. SUNWAY LAGOON

Tempat untuk berseronok dengan lebih 90 tarikan yang tersebar di kawasan seluas 88 ekar, Sunway Lagoon menyediakan pengalaman taman tema terbaik dan 6 zon pengembaraan — Taman Air, Taman Hiburan, Taman Hidupan Liar, Taman Ekstrem, Taman Scream & Nickelodeon Lost Lagoon.
Beli tiket di: https://shp.ee/shrmwfx
6. ZOO NEGARA

Mempunyai lebih 5137 spesimen daripada 476 spesies mamalia, burung, reptilia, amfibia dan ikan. Zoo Negara meliputi 110 ekar tanah yang terletak hanya 5km dari bandaraya Kuala Lumpur.
Beli tiket di: https://shp.ee/bvzfu97
8. WET WORLD SHAH ALAM

Wet World Waterpark terletak di Selangor (Wet World Shah Alam). Wet World ini sesuai untuk menganjurkan majlis berkumpulan, karnival, pesta, hari keluarga, dan sebagainya.
Beli tiket di: https://shp.ee/xd6n3df
9. SELANGOR FARM IN THE CITY

Konsep baharu yang unik menggabungkan unsur hidupan liar dan alam semula jadi. Berdasarkan nilai-nilai penduduk berbilang kaum dan budaya Malaysia, FITC direka menyerupai persekitaran perkampungan atau “kampung” biasa di Malaysia
Beli tiket di: https://shp.ee/dufe3i7
10. BANGI WONDERLAND THEME PARK

Luangkan hari anda dengan bersantai, berenang dan bermain di Bangi Wonderland. Terdapat 14 rides dan gelongsor yang hebat untuk dicuba!
Beli tiket di: https://shp.ee/hdnzpwf
Sumber: Facebook Nur Cahaya


10 Lokasi Kafe ‘Kids Friendly’ Sekitar Kuala Lumpur, Ibu Bapa & Anak Boleh Enjoy!

Musim cuti sekolah bakal tiba, pastinya ibu bapa sudah memikirkan beberapa lokasi yang sesuai untuk beriadah seisi keluarga kan? Tidak semestinya perlu melancong ke luar negara, mempunyai aktiviti bersama keluarga pada hujung minggu pun sebenarnya sudah memadai untuk menguatkan bonding antara anak dan ibu bapa. Bagi anda yang berada di sekitar Kuala Lumpur dan Lembah Klang, tak perlu merantau ke luar negeri, anda boleh bawa anak-anak ke kafe yang memang ‘kids friendly‘ ini. Bukan anak-anak saja yang gembira, mak ayah pun boleh makan dengan tenang.
1. BLOKKE, CITTA MALL

Kafe ini mengambil inspirasi dari lego dimana kita dapat melihat pelbagai warna daripada dekorasinya. Dibuka pada pukul 10 pagi-10 malam pada hujung minggu, dan pukul 9 pagi -9 malam pada hari biasa.
2. WEANING TOTS, MYTOWN SHOPPING CENTRE

Terletak di tingkat dua bangunan MyTown Shopping Centre, ia merupakan kafe yang digabungkan bersama taman permainan kanak-kanak. Bukan itu sahaja, menu makanan yang ada di sini juga lebih tertumpu kepada makanan yang lebih sihat.

3. BUCKET B CAFE, IPC SHOPPING CENTRE

Kafe ini dimiliki oleh seorang ibu yang ternyata mahu memberikan kepuasan yang sama buat para ibu bapa untuk melihat anak-anak bergembira. Bukan itu sahaja, terdapat juga satu kawasan yang bernama ‘Craft Area’ dimana anak-anak boleh menunjukkan kreativiti mereka.
4. YELLOW BRICK ROAD, BATAI VILLAGE DAMANSARA HEIGHTS

Kalau nak tahu, Yellow Brick merupakan kafe kopi pada asalnya. Jika anda mahu ke bahagian kanak-kanak ini anda perlulah naik ke kawasan atas dimana anda akan terpukau dengan dekorasi kawasan permainan anak-anak. Waktu perniagaan adalah pukul 9 pagi- 10 malam.
5. GOOD FRIENDS CAFE, SUBANG JAYA JALAN SS15

Sesuai dengan namanya, kafe ini merupakan antara tempat yang sesuai untuk seisi keluarga. Bukan itu sahaja, anda boleh membuat permintaan khas untuk makanan anda dimasak secara asing tanpa kandungan MSG. Di kawasan bermain pun turut disertakan dengan bahan bacaan.
6. SLAPPY CAKES, SUNWAY PYRAMID

Pernah mendapat liputan meluas, kafe ini pasti menarik perhatian anda. Anak-anak pasti akan suka apabila diberi peluang untuk DIY sendiri pancake mengikut kreativiti. Nak pilih perasa mengikut kegemaran anak-anak pun boleh!
7. O’COFFEE CLUB PARKSON, PAVILLION KL

Nampak macam kafe kopi biasa tetapi sebenarnya kafe ini dapat menghubungkan anda dengan kawasan permainan anak-anak di dalam kawasan Parkson. Kalau nak biarkan si ayah dan anak-anak berehat di sini sambil si ibu membeli-belah pun merupakan idea yang menarik.
8. WONDERMILK, PUBLIKA

Mungkin jenama Wondermilk tidak perlu diperkenalkan lagi kerana sudah mempunyai banyak cawangan di sekitar Lembah Klang. Mempunyai rangkaian juadah pencuci mulut yang manis dan comel pastinya akan membuatkan anak-anak terpukau. Kalau nak ‘take away’ pun boleh.
9. NORITER, 1 MONT KIARA MALL

Bukan sahaja menjadi pilihan bagi ibu bapa yang mempunyai anak-anak sekitar umur 4 tahun dan ke bawah, Noriter menjanjikan kelainan dari segi menu yang ditampilkan. Apa yang menariknya, anda juga boleh mendapatkan makanan ala-ala Korea untuk anak-anak supaya dapat bereksperimen dengan deria rasa mereka.
10. MARMALADE, BANGSAR VILLAGE

Terletak di tingkat satu Bangsar Village Mall, pengalaman bersama anak-anak di kafe Marmalade pastinya tidak akan mengecewakan. Menyediakan kawasan bermain untuk anak kecil dengan keluasan yang selesa, Marmalade juga turut menyajikan makanan sihat dalam portion yang sesuai untuk kanak-kanak.
*Jom bawa anak-anak!
Sumber : Kuala Lumpur Kids